
Iradidit  nobis  antiquitas  fabulam,  praeclara  significatione 
excellentem,  quae  multarum  rerum  gestarum  et  operom  per- 
actorum  seriem  unius  hominis  robori  et  virtuti  attribuens 
viam  culturae  (sit  venia  verbo!)  nobis  ostendit,  incipientera 
in  Asiae  litore,  procedentem  per  Africam  et  Europam  usque 
ad  Oceanum  et  fretum  Gaditanum. 

Hic  est  Herculis  mythos,  qui  miles  contra  ferae  naturae 
portenta  et  pericula,  litora  maris  mediterranei  peragrans  fin- 
gitur,  hic  agrorum  culturam  instituens,  illic  rem  pecuariam, 
vel  qua  arte  paludes  redderentur  siccae  docens,  ut  quae 
antea  feris  receptacula  et  latibula  erant,  jam  homini  victum 
darent;  ubique  homines  bonis  moribus  studentes,  contra  bar- 
barorum  insolentiam  defendisse  traditur. 

Wisigothorum  historia  simile  aliquid  praebet  Gothi  quoque 
Europam  peragrarunt.  Migrationem  incipientes  a  mari  bal- 
tico  et  Suediae  terris  transgrediuntur  Sarmatarum  vastam 
planitiem,  adveniunt  ad  pontum  Euxinum,  ubi  considunt,  ut 
ad  continuandum  iter,  quod  divino  consilio  eis  praescriptum 
erat,  vires  firmarent.  Excitati  a  Fato  vagantur  per  terras, 
dum  recipiuntur  territi  et  fatigati  advenae  in  regiones  illas, 
quae  trans  Danubium  sitae  sunt.  Ubi  Romanorum  crudelitate 
lacerati  et  durissima  fame  incitati,  omnes  etiam  servitutis 
miserias  perpessi,  gloriam  tandem,  a  majoribus  paratam,  re- 
cuperare  student.  Surgit  populus  fortissimus:  trepidat  Con- 
stantinopolis  gloriosa  urbs,  quum  videat  Gothorum  agmen 
moenibus  appropinquans ;  ponunt  castra  ante  Athenarum  mu- 
ros  et  Spartae;  Romanorum  superbissimam  civitatem  ter  hu- 
miliant  expugnationis  terrore.  Deinde  Italiam  relinqunt,  Al- 
pium  montes  superant  et  horridos  Pyrenaeos  —  maximus 
exercitus,  cujus   milites  non  filios  martis  judices,    qui  rebus 

exstinctis  gaudent  vel  perversis,  sed  bonorum  moram  pro- 
pagatores  et  defensores,  humanitatis  fortes  milites,  fautores 
et  adjutores  novae  culturae,  quae  nisi  in  veteribus  ruinis 
constitui  non  poterat. 

Veteres  culturae  stolones,  ut  ita  dicam,  caedebant,  delebant 
fructuspinguesquidem,  sed  invalidos  etlanguidos,  quos  luxuria 
maturaverat.  Societati  humanae,  quae  jam  in  eo  erat,  ut 
dissolveretur,  novis  elementis  adductis,  mundum  servarunt 
amore  religionis,  temperantiae  et  libertatis.  Quam  gloriam 
regenerati  mundi  quamquam  cum  ceteris  Germanis  nationi- 
bus  communem  habent,  tamen  novae  culturae  spelendidissi- 
mos  fructus  primi  manifestos  fecerunt. 

Omnium  a  Wisigothis  rerum  gestarnm  historiam  praeter- 
ibo,  neque  Alarici  illustris  regis  facta  celebrabo,  neque  ejus 
afQnis  Athaulfi,  neque  fortissimi  Waliae,  sed  hoc  tantum 
mihi  proposui,  ut  inde  a  tempore,  quum  in  sedibns  firmis 
considere  incipiebant,  initia  et  progressus  eorum  civitatis 
Theodorico  primo  rege  narrem,  atque  ostendam,  quo  modo 
factum  sit,  ut  in  medio  Romanorum  imperio  siti,  quum  et 
contra  Romanorum  artes  et  arma  et  vitia  contendere  et  suo- 
rum  morum  asperitatem  lenire  necesse  esset,  eo  pervenerint, 
ut  eorum  regnum  potentia  et  auctoritate  inter  vicina  excel- 
leret  et  sana  cultura  omnia  superaret. 


W''^''^  •  ■    ■■      .  -^^' 


Cap.  I. 

De  regni  Gothici  circuitu  naturaque  et  de  agrorum 

divisione. 

Wisigothi,  postquam  Athaiilfo  etWalia  ducibus  in  Gallia 
etHispania,  illustrissimis  victoriis  reporlatis,  bella  civiliafini- 
verunt  et  rei  publicae  effrenatos  hostes  puniverunt,  ab  im- 
peratore  Honorio  ex  Hispania  in  Galliani  revocati  sunt,  ubi 
firmas  sedes  occuparent. 

Naturam  regionis,  quam  quilibet  populus  incolit,  multum 
valere,  non  solum  ad  excolendos  mores  et  ingenia  formanda 
sed  etiam  ad  comparandos  exercitus,  ad  defendendos  fines 
contra  invasiones  hostium,  ad  impetus  faciendos  in  ipsorum 
hostium  terras,  ad  omnes  denique  res,  quae  illis  sunt  cum 
finitimis  populis,  quis  est,  qui  dubitet?  Quae  quum  ita  siut, 
antequam  procedimus  ad  enarrandas  res  gestas,  respiciamus 
earum  regionum,  quae  Gothis  traditae  sunt,  circuitum  et  na- 
turam. 

Quod  pertinet  ad  novi  regni  circuitum,  IdatiusM  tradit 
„Gothos  accepisse  sedes  in  Aquitania  et  Tolosa  usque  ad 
Oceanum,"  quod  et  Sulpicius  Severus."^)  Addit  autem  Pro- 
sper  Aquitanicus^)  „datam  eis  ad  habitandum  secundam 
ciim  quibusdam  civitatibus  confinium  provinciarum ;"  Aquita- 
niam  idem  iisdem  fere  verbis  refert  Isidorus  Hispalensis.*) 


')  Idatius  chron.  apud  du  Chesne  (Scriptores  historiae  Francorum  co- 
actanei)  Tom.  I. 

")  Esparia  sagrada  Tom.  IV.  p.  452. 

')  Prosper  Aquit.  chron.  Honorio  XIII.  et  Theodosio  X.  (ad  ann.4i9.) 

*)  Isid.  Hisp.  chron.  Gothorum  in  Hispania  iUustrata  Tom.  III.  —  Phi- 
lostorgius  apud  Bouquet  Tom.  I.  p.  601  scribit  incertis  verbis  „Gothos 
quandam  Galliae  partem  ad  agros  excolendos  accepisse.'^ 


Aschbachius*)  contendere  videtur,  initio  regnum  Gothi- 
cum  constitisse  ex  provincia  Aquitania  secunda  (quae  conti- 
nebat  sex  civitates)  et  e  civitate  Tolosa,  (in  provincia  Nar- 
bonensi  prima  sita);  eamque  septimam  civitatem  fuisse;  quo 
de  numero  derivandum  esse  nomen  Septimaniae;  cujus  pri- 
mum  mentionem  fecisse  Sidonium  ApoUinarem.'^) 

At  hujus  sententiae  vanitatem  probare  haud  difBcile  est. 
Etiam  si  concedere  vellem,  septem  tantum  civitates  Gothis 
concessas  fuisse,  Septimaniae  nomen  post  Gothorum  adven- 
tum  inventum  esse  sine  ullo  dubio  negandum  esset.  Plinius 
enim  et  Pomponius  Mela  jam  ante  Gothos  Septimanorum 
nomen  usitatum  fuisse  probant.  ^)  Sed  ne  istud  quidem  con- 
cedi  potest.  Nam  e  Prosperi  et  Isidori  verbis  elucet,  prae- 
ter  Aquitaniae  secundae  sex  civitates  non  unam  civitatem 
ex  finitimis  provinciis  Gothis  traditam  esse,  sed  plures. 
Quae  fuerint,  nonnullis  verbis  explicare  studebo: 

Quicunque  intuetur  tabulam  geographicam,  in  qua  Gallia 
depicta  est,  ut  saeculo  quinto  divisa  erat,  intelligere  de- 
bet,  Tolosam  novi  regni  caput  non  fuisse,  nisi  vici- 
nis  etiam  provinciae ,  Novempopulanae  civitatibus  a  Ro- 
manis  concessis.  Urbs  enim  in  ultima  terrae  extremitate 
sita  neque  conjuncta  cum  cetera  parte,  nisi  per  laciniam 
angustam,  novi  regni  caput  esse  non  potest. 

Atqui  Tolosam  Gothorum  caput  fuisse  jam  initio  regni, 
Jornandes  (c.  32)  probat.  Ergo  etiam  sine  rerum  scripto- 
rum  auctoritate  credendum  esset :  vicinas  provinciae  Novem- 
populanae  civitates  Gothis  concessas  esse.  Sed  scriptorum 
etiam  auctoritate  innitimur.  Traditum  enim  est,  anno  439*) 
quo  Gothiscum  Romanis  bellum  erat,  St.  Orientium  episco- 
pum  Auscorum  (quae  civitas  in  provincia  Novempopulana 
sita),  subjectum  potestati  Theodorici  regis,  legatum  missum 
esse  in  castra  Romana,  ubi  conditiones  pacis  oflferret  et  ac- 
ciperet  *)  Qua  re  probatur,  Gothos  etiam  provinciae  No- 
vempopulanae  partem  aliquam  accepisse,  sine  ullo  dubio 
civitatem  Auscorum.    Vasaticam  etiam  civitatem  ejusdem  pro- 


')  Aschbach.    Geschichte  der  Westgothen,  pag.   I  iO  et  111. 

')  Sidon.    Apoll.  epist.  la.  libri  III.  ad  Avitum  (ed.  Sirmondus). 

•)  Plinius  Hist.  Nat.  III.  5  Pomp.  Mela  II.  h. 

*)  BoUand.  ad  primi  Maji  diem.     Vita  St.  Orientii. 

»)  Cf.  pag.  38  et  39  sq.  hujus  libelli. 


'*> 


vinciae  Novempopulanae  jam  ante  annum  439,  fortasse  jam 
anno  419  eoncessam  esse  verisimile  mihi  videtur,  quum  hanc 
civitatem  in  memorabili  illo  bello  (439)  per  Romanorum  co- 
pias  obsessam  esse  Gregorius  Turonensis  scribat.^)  Qui  au- 
tem  civitatem  Ausciensera  et  Vasatensem  Gothorum  fuisse 
concedit,  Elusatium  quoque  et  Lactoratium  civitates  in  eo- 
rum  potestatem  venisse  negare  non  potest,  siquidem  tabu- 
lam  geographicam  intuitus  est.  Quatuor  igitur  civitates  No- 
vempopulanas  Gothorum  fuisse  colligimus :  Auscorum,  Lacto- 
ratium,  Elusatium,  Vasatensium.  Si  aliae  etiam,  plane  igno- 
ramus. 

Eam  vero  Novempopulanae  partem,  quae  spectat  ad  Py- 
renaeos  montes  eisque  proxima  est,  propter  transitum  in 
Hispaniam  in  Romanorum  potestate  remanisse  non  dubito. 

Ceteras  confinium  provinciarum  civitates,  quae  in  ditio- 
nem  Gothorum  venerunt,  singulas  nominare  nescio,  quum 
fontes,  de  hac  re  tradentes,  et  rari  sint  et  exigui.  Attamen 
si  conjicere  licet,  civitates  Albensium  et  Cadurcorum,  sitas 
in  provincia  Aquitania  prima ,  Gothorum  fuisse  conji- 
ciam.  Adducit  me  ad  hanc  opinionem  supradictarum 
civitatum  opportunitas  Gothorum  regibus  in  urbe  Tolosa 
habitantibus,  utilissima,  immo  etiam  necessaria.  Si  enim 
Romani  supradictas  civitates  occupassent,  unius  diei  itinere 
facto,  Gothorum  aulam  in  urbe  Tolosa  opprimere  potuissent. 
Quam  sententiam,  qui  probat,  Gebenna  monte  in  meridiem 
versus  Gothos  a  Romanis  divisos  fuisse,  concedere  debet. 
In  orientem  Gothorum  fines,  usque  ad  Aquitaniam  secun- 
dam,  in  septentriOnem  usque  ad  fluraen  Ligeris  et  terrara 
Arraoricorura*)  porrigebantur. 

Quae  quura  ita  sint,  quid  irapedit,  quo  rainus  ponamus, 
regnum  Gothicum  contihuisse  ann.  419  civitatesBurdigalensium, 
Agennensium,  Ecolismensiura,  Santonum,  Pictavorum,  Petro- 
coriorum  (quae  urbes  erant  provinciae  Aquitaniae  secundae), 
civitates  Auscorum,  Lactoratium,  Elusatium,  Vasatensium 
(urbes  Noverapopulanas)  Cadurcorura  et  Albensium  (in  Aqui- 


>)  Gregnr.    Tur.  de  gloria  raartyriim   1.  1.  c.  13.     Cf.   etiam    Imjus  li- 
belli,  pag.  38,  not.  2. 

')  Merobaudis  panegyricmn  Aetii  (ed.  Loebell)  v.  14.  15: 

„Et  quamquam  Geticis  suicum  confundat  aratris  (incola  Armoricus) 

„barbara  vicinae  refugit  consortia  gentis." 


tania  prima)  omniumque  caput  Tolosam  (in  Narbonensi 
prima).*) 

Harum  regionum  a  Gothis  occupatarum  naturam  et  con- 
ditionem  optime  cognoscimus  Salvianum  autorem  sequentes; 
qui  ait*): 

,,Nemini  dubium  est,  Aquitanos  et  Novempopulanos  me- 
dullam  ferte  omnium  Galliarum  et  uber  totius  foecundiatis 
habuisse,  nec  solum  foecunditatis,  sed  quae  proponi  interdum 
foecundidati  solent,  jucunditatis,  voluptatis,  pulchritudinis. 
Adeo  illic  omnis  admodum  regio  aut  intertenta  vineis,  aut 
florulenta  pratis,  aut  distincta  culturis,  aut  consita  pomis,  aut 
amoenata  lucis,  aut  inrigua  fontibus,  aut  interfusa  flumini- 
bus,  aut  crinita  messibus  fuit,  ut  vere  possesores  ac  domini 
terrae  illius  non  tam  soli  istius  portionem,  quam  paradisi 
imaginem  possedisse  videantur.'-  Haec  descriptio  probat, 
Gothos  possedisse  terram  optimam,  amoenissimam,  praepol- 
lenti  culturae  aptam.  Quae  quamquam  sufficiunt,  ut  ejus  re- 
gionis  incolae  divites  fiant;  ut  potentes  sint  bello,  pacisque 
artibus  insignes,  aliis  etiam  couditionibus  opus  est,  quibus 
Gothi  Aquitanici  carebant. 

Primum  enim  ab  omnibus  partibus  circumdati  erant,  ne 
dicam  obsessi,  terris  Romanorum:  in  orientem  versus  et 
septentrionem  obstabant  provinciae  Gallicae  in  occidentem 
Hispania  cumNovempopulanaetPyrenaeorum  in  accessismon- 
tibus,  dum  in  meridiem  excluduntur  a  m.ari  interjacente  pro- 
vincia  Narbonensi;  cujus  provinciae  possessionem  Romani 
Gothis  invidebant,  et  jure;  quum  enim  Romanorum  copiae 
maritimae  jam  nullae  essent  nulla  restabat  via,  per  quam 
ifi  Hispaniam  properarent,  nisi  per  Narbonensem  terram; 
(quam  sitjrothis  cessissent,  Hispaniam  quoque  cedere  necesse 
fuisset).  Attamen  illo  tempore,  quo  erat  mare  mediterraneum, 
ut  ita  dicani,  maxima  culturae  via,  libera  cum  eo  conjunctio 
maximi  momenti  erat. 


')  Puce  conclusa  anno  439  (cf.  de  hac  pace  hujus  libelli  p.  41  et42) 
acresserunt  tandem  reliquae  civitates  provinciae  Novempopulanae  scilicet 
octo :  Aquensiuni,  Convenaruui,  Consorrannorum,  Boatium,  Benarrensium, 
Aturensium,  Turba  (ubi  castra  Bigorra)  Eiloronensium.  (Hasce  notitias 
collegi  ex  „Notitia  Provinciarum  et  civitatum  Galliae,  Honoriii  Augusti, 
ut  videtur,  tempore  condita,"  apud  du  Chesne.  Toui.  1 ;  altera  quaedam 
notiiia,  edita  apud  du  Chesne,  pro  „Ecolismensiiim"  ponit  „Aqualinensium"). 

')  Salvian.  de  gub.  Dei  lib.  VII.  p.  132  ed.  Ritterslms. 


Quis  igitur  dubitet,  rempublicam  Wisigothorum  haud  le- 
vibus  conditionibus  caruisse,  ut  firma  esset?  E  contra,  quum 
eorum  regnum  non  opportunum  esset,  neque  ad  impetum 
ferendum,  neque  ad  repellendum,  timendum  erat,  ne,  ut 
Alarici  milites  Italiam  relinquere  coacti  fuissent,  hoc  quoque 
paradiso  terrestri,  ut  scriptoris  illius  clerici  verbis  utar,  ex- 
pellerentur.  Et  praevidendum  erat,  Romanorum  duces  nun- 
quam  deposituros  esse  consilium  recuperandarum  terrarum, 
quarum  incolae  et  religione  et  moribus  et  lingua  praedica- 
bant,  sese  Romanorum  imperio  subditos  fuisse.' 

Sed  quamquam  magna  impedimenta  et  pericula  obsta- 
bant;  Theodoricus  rex  brevi  tempore  res  Gothicas  eo  pro- 
vexit  prosperitatis,  iit  non  solum  populi  libertas  defendere- 
tur  contra  Romanorum  eorumque  sociorum  impetus,  sed 
etiam  respublica  Misigothorum,  ipsius  regis  sapientia,  tem- 
perantia,  justitia  domi  optime  gnbernata,  et  bellorum  bene 
finitorum  gloria  clara,  inter  finitimos  populos  excelleret. 
Theodoricus  instituit  ita  populum  suum,  ut  post  ipsius  mor- 
tem  filias  sequeretur  ad  capiendam  Galliam  et  Hispaniam. 

Plurimarum  nationum  Germanarum  historiam  legens,  hoc 
praecipue  vitium  invenies,  quod  debilitabant  vires  suas  sae 
vissimis  bellis,  caedibus,  rapinis,  crudelissimis  depopulationi- 
bus,  latis  in  imperium,  quod  quamvis  inerme  videretur,  ve- 
teriljus  sapientium  virorum  institutis  et  praesentium  ducum 
callido  et  versuto  ingenio  quandam  stabUitatem  servasset. 
De  bilitatis  contingere  non  poterat  ut  incolis  occupatae  ter- 
rae  secum  mixtis  novum  quasi  crearent  populum,  probatis 
illis  veterum  institutis  domi  firmum,  advenarum  robore  ac 
virtutebello  validum.  Evenit  saepissime,  ut  disparerent  e  me- 
moria  nationum  carentes  gloria  reforniatorum  morum;  de- 
lerant  enim,  quae  eis  abstabant,  deleta  denuo  construere 
nolentes.  Gothi  vero  (quod  praeclariore  indole  eos  a  natura 
ornatos  esse  probat)  non  ignorabant,  prudentia  opus  esse 
et  temperantia,  ut  libertatem  servarent,  opes  augerent;  si 
communia  commoda  asseqni  niterentur,  fore,  ut  Romanos 
sibi  subditos  amicos  haberent;  sin  commoda  utrique  civium 
parti  communia  aspernarentur,  sua  tantum  quaerentes,  illos 
sibi  hostes  fore,  in  perniciem  advenarum  conjuratos. 

Hac  mente  Theodoricum  primum  Gothorum  res  rexisse 
facta  probant.     Qui  eodcm  anno  quo  Gothi  Aquitaniam  oc- 

cuparant,  Waliae  successit,  a  populo  electus. ' )  Primos  regni 
annos  rex  juvenis  enitebatur,  ut  promiscuas  Romanorum  et 
Gothorum  conditiones  constitueret,  vel  componeret  contro- 
versias  de  agris  dividendis  ortas.  Itaque  necesse  est  pro- 
pius  inquirere,  qua  ratione  terrae  inter  advenas  et  veteres 
incolas  divisae  sint.^)  Imprimis  autem  admonendum  est, 
Gothos  novam  patriam  intrasse,  non  ut  hostes,  sed  ut  exer- 
citus  quasi  emeritus,  cui  a  Caesare  terrae  assignatae  erant 
ut  praemium  virtutis.  Quam  populi  Gothici  naturam  (dico, 
euni  exercitum  fuisse  amicum  emeritumque)  nunquam  dimit- 
tere  debes,  si  quidem  conditiones  Romanorum  Gothorum- 
que  clare  perspicere  vis.^) 

Quod  pertinet  ad  multitudinem  agrorurn  cedendorum  leges 
Wisigothorum  probant,  Romanos  duas  tertias  partes  agrorum 
cultorum  advenis  tradidisse,  neque  eis  licuisse,  plus  quam  ter- 
tiam  retinere.*) 

Sed  cave  putes,  Gothos  extemplo  universos  agros  dili- 
genter  et  accuratc  mensos  esse,  deinde  ita  divisisse,  ut  Ro- 
mani  tertiam,  Gothi  duas  tertias  partes  possiderent.  Talis 
mensura  et  divisio  plurimorum  mensium,  immo  etiam  an- 
norum  fuisset;    unde  autem   potuissent  advenae    sustentare 


•)  Cf.  Olympiod.  (Bouquet  Tom.  l.)  Isid  Hispal.  chron  Gotli.  —  Jor- 
nandes  c.  33  raira  quaedam  narrat  de  Ostrogothorum  Berimundi  efWiti- 
richi  advcntu  in  Aquitaniam  eorumque  sera  regni  spe.  Jornandem  haec  in- 
venisse  probat  Carolus  Schirren  (de  ratione,  quae  inter  Jordanem  et  Cas 
siodorium  intercedat,  dissert.  Dorpati  1858  p.  72)  —  Gibbonius  (Hist.  of 
the  delcine  and  fall  of  the  roman  impire  CXXXI.)  dixit,  Theodoricum  Ala- 
rici  filium  fuisse,  Sidonii  sine  dubio  versibus  nisus,  qui  Alaricum  Theodo- 
rici  secundi  avum  appellat.  (Panegiy.  Avit.  vers.  505  et  506.)  Sed  for- 
tasse  Theodor.  secundus  e  filia  Alarici  natus  erat;  fortasse  etiam  poeta  su- 
periorem  tantum  regem  intelligi  vult.  Itaque  haec  quaestio  in  medio  re- 
linquenda. 

■')  Cf.  Gaupp.  Die  germanischen  Ansiedelungen  und  Landtheilungen 
in  den  Provinzen  des  romischen  West-Reiches  §  51  ff. 

')  Isid.  Hesp.  cliron.  Goth.  „data  Gothis  obmeritum  victoriae  ad 
habilandum  secunda  Aquitania.^^ 

*)  Leges  Wisigoth.  L.  X.  tit.  1  iex  8.  „Nec  de  duabus  partibus  Go- 
thi  aliquid  sibi  Romanus  praesumat  aut  vindicet:  aut  de  tertia  Ro- 
maniGothus  sibi  audeat  aliquid  usurpare  aut  vindicare."  Vetustiore  etiam 
auctoritate  est  hic  (ex  Sidonii  Apollinaris  epistola  nona  libri  octavi)  locus: 
„Necdura  cnim  quicquam  de  hereditate  vel  in  usum  tertiae  sub  pre- 
tio  mediaetatis  obtinui."    (Sidonii  Apoll.  opera,  ed.  "-'"^""^'^us.) 


vitam  per  hoc  tempus;  quo  tandem  modo  defendere  cor- 
pora  contra  asperitates  coeli.  Num  castra  ponenda  fuisse 
censes  et  incolas  annonam  praebere  jubendos?  Minime 
certo.  Hoc  si  fecissent,  periculosa  annonae  caritas  sine  du- 
bio  irraitura  fuisset;  an  credi  potest  incolas,  Romanos, 
quum  scirent,  sese  meliorem  agrorum  partem  amissuros  esse, 
stomachum  et  iram  reprimentes  tanta  assiduitate  tantaque 
diligentia  laborasse,  ut  etiam  advenarum  multitudinem  alere 
possent?  Ista  conjectura  pugnat  cum  praeceptis  institutisque 
administrationis  rei  rusticae.  Praesente  quodam  et  agrorum 
et  rerum  rusticarum  divisione  opus  erat.  Quomodo  id  factum 
sit,  nonnullis  verbis  illustrare  conabimur.^)  Quod  Gothi 
tempore  adventus  in  Aquitaniam  Romanorum  amici  habendi 
erant  et  socii,  neque  hanc  terram  armorum  vi  adepti  erant, 
sed  ex  foedere  quodam  icto,^)  colligere  debemus,  magistra- 
tus  Romanos  non  subito  nmnera  deseruisse.  Minime  veri 
simile  est,  Honoriura  imperatorem  eos,  qui  uiodo  suae  sub- 
jecti  erant  potestati,  sine  praesidio  et  indefensos  Gothi  arbi- 
trio  tradidisse;  sine  ullo  dubio  et  terra  et  incolae  tradeban- 
tur  ex  pacto  (utBurgundionibus),')  quod  utriusque  partis  et 
jura  et  officia  debitaque  definiret,  atque  constitueret,  ut  ad- 
venae  cum  magistratibus  Romanis  de  agris  dividendis  age- 
rent,  magistratus  Romani  autem  advenis  tectum  et  hospitium 
curarent. 

Ad  id  efficiendum  modus  maxime  idoneus  erat  collocan- 
darum  singularum  familiarum  apud  dominos  Romanos  ea- 
dem  ratione,  qua  milites  romani  per  hospitia  disponeban- 
tur,*)  ea  tamen  diversitate,  ut  hospites  Gothi  sub  tecto  do- 
mini  Romani  semper  remansuri  essent,  atque,  quum  opifices 
et  artifices  non  essent,  sed  rebus  rusticis  dediti,  rus  potissi- 
mum  peterentj  oppida  spernerent. 

Antequam  patremfamilias  Gothum  prosequimur  ad  locum 
ei  indicatum,  dicamus  pauca  de  agrorum  posessoribus. 


')  Cf.  Gaupp.  1.  c.  §  .54  et.  eeq. 

')  Prosper  Aquit.  „Con.stantinus  Patricius  pacem  firmat  cnm  Walia 
data  eideiu  ad  inbabitandum  secunda  Aqiiitania''''  etc. 

•)  Prosper  Tiro  ad  ann.  20  Valentin.  ,,Sapaudia  Burgundionum  reli- 
quiis  datur  cum  indigenis  dividenda.'* 

*)  Cf.  Gaupp.  1.  c.  §  14.  15    16.  29. 

Ut  in  aliis  provinciis,  ita  etiam  in  regionibus  Gothorum 
populo  concessis  erant  agri  publici,  quorum  tria  genera  dis- 
tinguebantur :  fundi  rei  privatae  et  praedia  rei  dominicae 
vel  domus  Augstae  et  fundi  patrimoniales.^)  De  multitudine 
horum  agrorum  nil  nobis  traditum  est.  Sed  quum  Romani 
Tolosam  et  vicinas  regiones  immani  bello  sub  duro  Caepiore 
duce  subjecissent,^)  adductus  sum,  ut  credam,  multos  tum 
agros  publicatos  esse. 

Neque  de  urbium  vel  ecclesiarum  agris  traditum  est.^) 
Sine  dubio  autem  agrorum  major  pars  a  privatis  possideba- 
tur,  inter  quos  praesertim  a  decurionibus  (qui  et  curiales 
nominantur).  E  codice  Theodosiano  probari  potest,  curiales 
fuisse  posessores  agrorum.  Ubi  in  multis  locis  mentio  fit 
de  curialium  agris,  tamquam  agrorum  possessio  per  se  in- 
tellegeretur.  Itaque,  quum  etiam  curialibus  suo  arbitrio 
agros  vendere  non  liceret,  status  deinde  agrorum  numerus 
efficeret,  ut  qui  possidebat,  quamquam  curiali  genere  non 
ortus,  etiam  invitus  curialium  ordini  sed  scriberetur  dubitare 
non  possumus,  quin  curiales  prae  ceteris  excelluerint  agro- 
rum  possessionibus.*)  Cum  hoc  pugnant  quidem  miserabi- 
les  illae  et  flebiles  curialium  ordinis  adscriptiones,  quae  ad 
codicis  Theodosiani  auctoritatem  referuntur.  Sed  diversum 
quendam  ejus  ordinis  conspectum  habemus  Salvianium  le- 
gentes,  qui  eos  describit  divites  et  potentes,  ut  qui  rnaxime. 

Neque  tamen  ita  exeellebant,  ut  non  fuerint  praeter  eos 
alii  etiam  alicujus  momenti.  Erant  etiam  praeter  curiales  in 
Gallia  possessores, ")  quorum  et  numerus  et  auctoritas  haud 
parva  fuisse  videtur,  quum  celebri  illa  Honorii  constitutione") 


')  Cod.  Tlieodos.  X.  :?.  4.  :'■>  XL  19.  -  C.  Th.  X.  '25.  26.  -  C.  Th. 
XI.   19.     Waltor,  Geschichte  des  romischen  Reiciis  p.  7ri. 

*)  Cf  Amandde  Thierry:  Histoire  des  Ganlois  Toin.  3  p.  13. 

')  Urbes  vel  curias  praedia  possedisse  elucet  e  Cod.  Just.  lib.  X.  til. 
31   1.  51  ~  tit.  34  1.  I.  2. 

*)  L.  5.  6   33.     C.  Th.    de   decurionibus    (XII.  1.)      L.  2.   XII.  18    - 
L.  L  2.  C.  Th    de  praedii.-*  et  manoipiis  curialinm  XIL  3.  —  L.  5.  33.  C. 
Th.  de  decur.  (XIL  1.)  Codic.  Jnst.  lib.  X.  tit.  33.  de  praediis  decnrionnm 
leg.   1    2.  3. 

*)  Gaupp.  1.  c.  pag.  60.  Not.  1. 

*)  Cujus  constitutionis  vetustior  editio  apud  Sirniondnm  est  ad  Sidonii 
Apollinaris  carmen  XV.  v.  151.  recentior  apnd  Winck:  Codicis  Tlieodos, 
libri  V.  priores  append.  III.  p.  370  et  seq. 

ad  concilium  Arelatense  appellarentur.  Attamen  Galliam  quo- 
que,  ut  ceteras  provincias')  latifundiis  perditam  esse  negare 
non  possumus.  Salvianum  legentibns^)  elucet,  magnum 
fuisse  ingenuorum  numerum,  qui  in  divitis  alicujus  patroci- 
nium  intrare  cogerentur.  Bagaudarum  etiam  rebellionibus, 
quas  tractabimusinfra,  probatur,  multos  ad  colonorum  con- 
ditioncm  redactos  fuisse.^) 

De  magna.  illa  mutatione  omnium  rerum  rusticarum  re- 
ctius  existiraaremus,  et  colonorum  Romanorum  conditio  in 
regno  Gothico  esset  minus  ignota,  si  aliquid  certum  nobis 
traditum  esset  de  numero  possessorum  ingenuorum  vel  de 
numero  eorum  fundorum,  quorum  administratio  ex  alio  non 
pendebat.  At  nil  traditum  esse  dolemus.  Conjiciendum  est 
igitur.  Conjecturae  autem  quum  in  omnibus  rebus  pericu- 
losae  sunt,  tum  maxime  in  definiendis  numeris.  Benigne 
igitur  judices,  quaeso,  amice  lector,  de  conatu  meo,  quum 
maximum  saltem  numerum  definire  audeo. 

Familiae  honoratorum  in  sigulis  civitatibus  sine  dubio  pau- 
cae  erant,  quod  mihi  ex  natura  rerum  sequi  videtur,  quum 
hi  quondam  majoribus  imperii  muneribus  functi  essent;  quae 
munera  erant  rara.  Quamquam  multa  praedia  eos  possedisse 
verisimile  est  (quod  etiam  probatur  exemplo  Benedicti  Pau- 
lini  Petrocorii,"')  qui  fundos  habebat  in  terra  Burdigalensi  et 
Massiliensi  et  in  Epiro),  tamen  sine  magno  calculi  errore 
eos  omittere  possumus. 

Magni  autem  sunt  momenti  curiales.  Hic  tamen  magna 
nobis  occurrit  difficultas,  quod  eorura  numerum  in  singulis 
civitatibus  accurate  definire  non  possumus.  Quaraquam  enim 
adest  doctissimi  Savignii  auctoritas,  qui  centum  in  singulis 
ci\itatibus  curiales  fuisse  docet,  innisus  notitiae  curiaiium 
Canusiriorum,'')  nova  difficultas  ea  obstat,  quod  a  Salviauo 
docemur,  in  Gallia  vel  septem  provinciis  non   solum   capita 


')  Cf.  Plinins  Hist.  Nat    XVIII.  7. 

')  De  gub.  Dei  pag.  9r>  sq. 

')  Cf.  V.  iSavigny:  Ueber  deii  romischen  Colonat.  Vennisi-Jite  Sclirif- 
ten,  L.  II.  p.  1      66. 

^)  Cf.  Pauliiii  Petrocorii  Encliaristicon  ed.  Chribt.  Dauinius. 

')  Cf.  Savigny:  Gcbcliichte  des  roniisclien  Reichc:>  im  Mittolalter.  Bd. 
1.  C.  11.  24. 

ciyitatum  habuisse  curiam,  sed  etiam  «unicipia  atque  vi- 
cos.  •) 

Sed  credi  non  potest,  municipia  atque  vicos  eundem  cu- 
rialium  numerum  habuisse,  quem  urbes ;  neque  verisimile  est, 
omnia  municipia  omnesque  vicos  habuisse  curiam,  quum  ex 
more  Romano  esset,  ut  magistratus  urbis  vel  municipii  re- 
giones  circumjacentes  admistrarent. 

Itaque,  totam  civitatem,  ubi  plurimum,  400  curiales  con- 
tinuisse,  conjiciens  minime  vereor,  ne  minorem  numerum 
statuisse  accuser.  Eundem  numerum  concedo  reliquis  pos- 
sessoribus  agrorum.  Singulis  etiam  curialibus  binos  fundos, 
quod  efficit  1200  fundos  vel  villas  privatas  in  singulis  civi- 
tibus.  Ad  hoc,  ne  in  minorem  numerum  errare  accuser, 
reipublicae  et  oppidis  et  ecclesiis  eundem  numerum  fundo- 
rum  assigno;  qua  duae  summae  efficiun  t2400  fundos  in  sin- 
gulis  civitatibus.  Minime  me  fugit,  alias  fuisse  res  in  aliis 
civitatibus,  neque  defendo,  rationem  raeam  accuratam  esse, 
id  solum  contendere  velim,  ubi  plurimum,  2400  fuisse 
fundos  propria  administratione  cultos,  non  a  colonis.  Ta- 
lium  igitur  fundorum  numerum  multiplicantes  ter  decies 
(tredecim  enim  ferme  civitatis  Gothis  traditas  esse  cognovi- 
mus)  efficimus  3 1 ,200.  Atqui  in  divisione  terrarum  ea  obser- 
vabatur  lex,  ut  apud  singulos  dominos  Romanos  singula  fa- 
milia  Gothorum  collocaretur.'^) 


')  Cr.  Salvian.  de  gub.  Dei  lib.  V,  p.  89:  „Quae  enim  sunt  non  raodo 
urbes,  eed  etiara  municipia  atque  vici,  ubi  non,  quot  curiales  fuerint,  tot 
tyranni  sint." 

•;  Hoc  concludere  debemus  ex  liis  locis  legum  Wisigothorura :  lib.  X. 
tit.  l.  1.  4.  „Quum  priscae  legis  auctoritate  fuerit  constitutura,  ut  is,  qui 
ad  dicendam  causara  corapellitur,  non  nisi  praesente  eo,  qui  reli- 
giose  consors  est,  audiatur  .  .  .  .  1«  8:  divisio  inter  Gothura  et  Ro- 
manum  facta  de  portione  terrarum  sive  silvarum  nulla  ratione  turbetur 
.  .  .  nec  de  duabus  partibus  Gothi  aliquid  sibi  Romanus  praesumat  aut 
vindicet,  aut  de  tertia  terra  Romani  Gothus  sibi  audeat  aliquid  usurpare 
aut  vindicare.  1.  9  De  silvis,  quae  indivisae  forsitan  resederunt,  seu  G  o- 
thus,  seu  Romanus  eas  assumpserit  et  fortasse  fecerit  culturas:  statuimus, 
ut  81  adhuc  superest  silva,  unde  paris  meriti  terra  ejus,  cui  debetur, 
portioni  debeat  compensari,  silvam  accipere  non  recuset.  Lib.  X.  t.  'i. 
1.  5:  Et  tamen  nuHus  nf»vum  terminum  sine  consortis  praesentia,  aut 
sine  inspectore  conslituat."  Ex  his  locis  et  aliis,  quos  producere  longum 
est,   satis  elucet,   unum  Gothum   habitasse  cum  Romano.     Hoc  probatur 

Gothorum   autem  in    Aquitaniam   venientiuni   erant,  ubi 
minimum  550,000  capitum,  familiarum  ferme  90 — 100,000,') 


etiam  vetustiore,  quam  legum  Wisigothorum  auctoritate  et  ipsa  aequalis 
Paulini  Petrocorii,  qui  in  Eucharistico  canit,  (inde  a  versu  498 — 502)  .  .  . 
„Natis  abeuntibus  a  me — non  equidem  paribus  studiis  nec  tempore  eodem — 
succensis  pariler,  sed  iibertatis  amore,  —  quam  sibi  majorem  contingere 
posse  putabant  —  Burdigulae,  Gothico  quamquam  consorte  colono." 

Unns  tantum  locus  elegibus  Wisigoth.  (lib.  X  tit.  l  1.  3)  huic  (de  singu- 
lis  consortibus)  opinioni  adversa  videri  posset.  „Si  plures  fuerint  in 
divisione  consortes,  quod  a  multis  vel  a  melioribus  juste  constitutum 
est,  a  paucis  vel  deterioribus  non  convenit  aliquatenus  immutari."  Sed 
haec  lex  de  heredibus  loquitur,  nam  anteriore  agitur  de  fratribus,  poste- 
riore  de  heredibus.  cf.  Gaupp.  1.  c.  pag.  395. 

')  Eunapius  (ed.  Bonnens.  p.  48)  tradit,  Fridigero  et  Alavina  ducibus 
200,000  viros,  qui  arma  ferre  possent,  Danubium  trajecisse.  Ex  quo  nu- 
mero  militum  concludimus,  800,000  capitum  in  imperium  Romanum  recepta 
esse,  Helvetiorum  docti  exemplo,  qui  inter  868,00  '  capitum  92,000  militum 
habebant,  id  est  quartam  totius  populi  partem  (Jul.  Caesar  de  bello  Gal- 
lico  I.  c.  29.)  Augebantur  postea  Gothorum  copiae  transitione  ducum 
Suideri  et  CoHae  cum  eorum  exercitu  (Ammian.  Marc.  iib.  31  c.  4.)  mili- 
tumque  familiis;  deinde  adventu  Athanarici  cum  ea  gentis  parte,  quae 
in  regionem  Caucalandensem  se  receperat  (Ammian.  Marc  1.  27  c.  5. 
Zosim.  IV.  25.  30.  Jornand.  c.  28.  —  Zeuss:  Die  Deut-schen  und  die 
Nachbarstamme  pag.  415).  Quae  quum  ita  sint,  omnium  Wislgothorum 
ultra  flumen  Danubii  degentium  minimum  1,100,000  fuisse,  statuendum  est. 
Posito  etiam  et  concesso,  dimidiam  horum  Gothorum  partem  aut  ferro 
caesos  esse,  aut  periisse  fame  et  peste,  aut  meruisse  in  exercitibus  impera- 
toris  (cf.  Zosimus  V.  13 — 22),  dimidiam  tantum  partem  migrasse  cum  Ala- 
rico  in  Italiam,  tamen  eundem  numerum  550,0(X)  capitum,  venisse  in  Aqui- 
taniam  probari  potest.  Nam  quamvis  multos  conjicias  deletos  esse  ferro 
et  fame  et  morbis,  dum  per  Italiam  et  Galliam  et  Hispaniam  errant,  horum 
damnum  jam   antea  large  eflfuseque   expletum   erat.    Primum  transitione 

30.000  mihtum    Germanorum    Stilichoris  (Zos.  lib.   5  c.  35)  deinde    fuga 

40.1  00  servorum  in  castra  Gothorum,  quum  4(^8  Alaricus  Romam  obside- 
bat.  Qui  servi  certe  maxima  ex  parte  germani  erant.  Nam  Zosimos 
narrat  in  c.  40.  lib.  V.,  Alaricum  poposcisse  traditionem  mancipiorum 
barbarorum,  id  est  germanorum.  Neque  tantus  manicipiorum  germanorum 
numeiTis  habet,  de  quo  miremur,  quum  cognoverimus  ex  Orosii  libri  VII. 
cap.  37 ,  infinitam  multitudinem  Germanorum  et  ipsorum  Gothorum  apud 
Faesulas  captos  esse  et  venditos.  Praeterea  quum  Roma  effugeret  tanta 
servorum  multitudo,  ex  aliis  etiara  urbibus  Italiae  multa  germana  manci- 
pia  ad  gentem  suam  transfugisse  coUigere  debemus.  Si  praeter  illos,  qui 
Roma  effugerant,  30,000  conjicere  licet,  fiunt  100,000  transfugarum.  His 
multo  majora  eraut  ea  auxilia  Gothorum  et  Hunnorum,  quae  Alaricus 
socerum  Athaulfum  ex  Pannouia  adducere  jusserat  (Zosim.  V.  37).  Quam- 

quas  omnes  collocare  non  potes,  si  doctissimi  Gauppii  autori- 
tatem  sequens  (1.  c.  §  46  pag.  345)  conjicis,  colonos,  qui  servi 
terrae  essent  atque  glebae  addicti  in  agris  suis  remansisse 
eadem  conditione,  qua  antea,  ea  tantum  diversitate,  ut  duae 
colonorum  partes  dominum  Romanum  cum  Gotho  mutassent. 

Sed  sine  ullo  dubio  inter  colonos  multi  erant,  qui  tantis 
agris  gaudebant,  quanti  etiam  adveuam  cum  ejus  familia 
alere  possent;  et  tales  fundos  colonorum  ex  lege  constituta 
divisos  esse  existimo,  ut  omnes  familiae  Gothorum  suo  fo- 
culo  gauderent.  Neque  credi  potest,  e  Gothorum  consilio 
fuisse  terras  dividere  ita  aequabiliter,  ut  singuli  Gothi  terras 
paris  pretii  acciperent;  nempe  inter  Gothos  hominum  status 
et  conditiones  diversae  erant. 

Regem  fundos  publicos  sibi  vindicasse,  verisimile  est  et 
secundum  rerum  naturam,  sed  magnam  partera  donabat  sine 
dubio  comitibus  suis  et  amicis  et  illis,  qui  honoribus  illustrio- 
res  erant.^) 

Quorum  quum  multi  regem  sequerentur  in  Tolosam  ur- 
bem,  neque  ipsi  agros  colendos  curarent,  colendos  commit- 
tebant  libertinis  suisvel  servis,  frumenti  modum  velpecoris 
vel  pecuniae  iis  injungentes.     Fortasse  etiam  veteribus  con- 


quam  de  numero  mentio  non  fit,  tamen  negari  non  potest,  eum  magnum 
fuisse.  Nam  legimus  in  Zosimi  libri  V.  cpt.  45,  imperatorem  Honorium, 
certiorem  factum  de  Athaulfi  ex  Pannonia  adventu,  misisse  universos  mi- 
lites,  equites  et  pedites,  quotquot  in  urbibus  fuissent,  cum  ducibus,  qui 
Athaulfi  cum  Alarico  conjunctionem  impedirent.  Qiiod  eis,  quamquam 
multi  erant,  non  contigit.  Haud  parvus  autem  esse  debebat  numerus  bar- 
barorum,  contra  quos  universus  romanus  exercitus  nii  valeret.  Attamen 
ne  in  majus  rem  extollere  videar,  ."10,000  militum  ab  Athaulfo  adductos  esse 
pono.  Qui  tamen  milites  sine  dubio  cum  uxoribus  et  liberis  omnibusque 
bonis  e  Pannonia  migravere.  Quum  onim  barbari,  qui  illo  tempore  in 
exercitibus  romanis  merebant,  uxores  ac  liberos  secum  ducerent  (Zos.  V. 
34.  35.)  tum  maxime  barbari,  qui  novam  patriam  quaererent,  non  stipen- 
dia.  Ergo  (Helvetiorum  exemplo  iterum  innsus)  200,(100  capitum  fuisse 
cum  Athaulfo  aestimo.  Summam  facientes  eorum  Gothorum,  qui  ex  Hly- 
ria  venerant,  (550,000)  et  Stilichoris  militum  (30,000)  et  manicipiorum 
transfugarum  (70,OllO)  et  auxiliorum  e  Pannonia  profectorum  (200,000) 
efficimus  850,000  capitum.  Quorum  licet  essent  deleta  in  Italia,  Gallia, 
Hispania  3CX),0(X),  restabant  550,000  eorum,  qui  in  Aquitania  firmas  sedes 
acceperunt. 

0  cf,  Leg.  Wisig.  IV.  t.  5.  1.  5— VI.  t.  1.  I.  5.     Quod  pertinet  ad  fundos 
ecclesiae,  eos  a  Gotho  pio  intactos  remansisse  existimo. 


«fl»'''^  ■ 

ductoribus  Ronianis  ex  syngrapha  vel  e  placito  canonis  agri 
relinquebantur  colendi. ') 

Reliqui  Gothi  militari  modo  distributi  in  Thiufathias,  et 
centenas  et  decanias  in  regiones  designatas  profecti  sunt, 
ubi  terras  secundum  honorem  et  dignitatem  inter  se  divide- 
bant,  ita  ut  ducibus  et  civibus  optimo  jure  majora  praedia 
evenirent,  minoribus  et  libertinis  agelli  et  colonorum  exigui 
agri  assignarentur.  Ad  dominum  igitur  Romanum  designa- 
tum  singulae  Gothorum  familiae  pergebant,  hospitium  quae- 
rentes  et  tectum. 

De  aedificiorum  divisione,  quae  necessaria  esse  debebat 
leges  "Wisigothorum  nil  tradiderunt,  sed  ea  tantum  de  causa, 
conjicio,  quod  eorum  divisiones  mox  certas  esse  necesse  erat, 
neque  posterioribus  legislatoribus  controversiae  de  ea  re  com- 
ponendae  erant.  •  Burgundionum  leges,  quae  tempore  con- 
scriptae  sunt,  quod  a  tempore  divisionis  minus  remotum  erat, 


')  Leg.  Wisig.  X.  t.  I:  1.  9.  l'l 

Reputanti,  Gothos  jam  inde  ab  anno  376  consuetudinem  agii  colendi 
deposuisse,  verisimile  videri  possit,  eos  firmis  eliam  sedibus,  agricultura 
neglecta,  agros  veteribus  incolis  ad  placitum  canonis  dedisse,  ipsos  labo- 
ris  fugientes  venationi  deditos  fuisse  et  conviviis.  Cui  opinioni  minime 
assentio,  sed  eam  refutandam  existimo,  ea  ratione,  quod  tanta  advenarum 
multitudo  in  regione,  quae  fame  et  bello  deserta  hominibus  carebat,  (cf. 
epistolam  Hieronymi  ad  Ageruchiam  in  Hieronymi  operibus  editis  Colo- 
niae)  ali  non  poterat,  quin  ipsi  laborarent  Nam  numerum  incolarum 
totius  Galliae  centies  quinquagies  centenorura  milium  fuisse  censentes 
(cf.  VVietensheim  Geschichte  der  Volkerwanderung  Buch  I  p.  207  —  13- 
Zumpt:  Ueber  den  Stand  der  Bevolkerung  und  die  Volksvermehrung  ira 
Alterthum  p.  46 — 49)  efficimus  pro  parte  tredecira  civitatum  Gothis  con- 
cessarum,  id  est  pro  septima  totius  Galliae  parte,  vicies  centena  milia  in- 
colarum  Romanorum,  inter  quos  dimidiam  ferrae  partem  agricolarum 
conditioni  adscriptum  fuisse  conjicimus.  Kaque,  ubi  unus  Gothus,  duo  tan- 
tum  erant  Romaui  agricolae.  Qui  numerus  Gothum  feriari  non  permitte- 
bat.  Praeterea  ipsorum  aequalium  scriptis  probatur,  Gothos  agros  colen- 
dos  eurasse.  Prinmm  Philostorgius  (1.  c.)  affirmat,  Gotliis  quandam  Gal- 
liae  partem  datam  esse  ad  ex  colendos  agros;  deinde  Orasius  narrat 
barbaros,  ex  secratos  gladios  suos,  ad  aratra  conversos  esse.  (lib.  VH 
c.  41);  quamquam  Suevos  et  Vandalos  etAlanos  intelligi  vult,  tamen  Go- 
thorum  ingenium  ad  agriculturam  minus  inclinasse,  quam  istorum,  nemo 
contendat.  Paulinus  Petrocorius  denique  universe  de  Gotho  loquens  colo- 
num  eum  nominat  (Eucharisticon  v.  502). 

constituunt,  ut  domus  et  horti  ita  dividerentur,  ut  et  Roma- 
nus  et  advena  dimidiam  partem  teneret.*) 

Quam  legem  etiam  apud  Gothos  fuisse  opinor.  Gotho- 
rum  enim  leges,  quod  pertinet  ad  divisionem  terrarum,  nun- 
quam  aliquid  praescribunt  Burgundionum  legibus  adversum ; 
neque  hoc  mirum  est,  quum  utrique  ex  pactione  novas  sedes 
accepissent  cum  veteribus  incolis  dividendas.  Neque  alie- 
num  sit  conjicere,  quum  reges  e  Wisigothorum  gente  mi- 
grassent  ad  Burgundiones  *)  et  religio  ariana,^)  horum  etiam 
leges  de  Wisigothis  transiisse  ad  Burgundiones.  Itaque,  quum 
leges  Wisigothorum  silent,  idem  quod  Burgundionum  leges 
constituunt,  Wisigothorum  etiam  legibus-  constitutuni  fuisse 
conjicere  liceat,  si  quidem  res  apud  alium  populum  aliae 
non  sunt. 

De  manicipiis  dividendis  a  Gothis  nil  traditum  esse  dole- 
mus.  Sed  de  ea  quoque  re  constituit  Burgundionum  lex, 
ut  eorum  tertia  pars  advenis  eveniret*) ;  legum  Wisigothorum 
silentium  et  taciturnitas  eadem  ratione  explicanda  est,  qua 
silentium  de  dividenda  domo  et  horto,  hac  scilicet,  quod 
mancipiorum  divisiones  mox  certas  esse  necesse  erat.  Prae- 
terea  Romani,  postquam  advenis  duas  tertias  partes  agro- 
rum  cultorum  cessere,  parte  mancipiorum  non  solum  facile 
carere  poterant,  sed  etiam  superfluorum  onere  levari  cupere 
debebant.  Gothis  contra  ad  agros  bene  colendos  majore 
mancipiorum  numero  opus  erat,  quam  secum  ducebant**). 
His  quas  ex  posui  rationibus  adductus  sum,  ut  credam,  man- 
cipia  quoque  divisa  esse  inter  Gothos  et  Romanos,  sed  du- 
bito,  an  alia  quadam  ratione,  atque  apud  Burgundiones ; 
aliae  enim  esse  debebant  hujus  rei  necessitates  apud  Gothos, 
aliae  apud  illos. 


')  cf.  Leg.  Burgundionam,  tit.  54.  §  3. 

')  Gregorius  Turonensis  II.  28. 

»)  ideiu  II.  32. 

*)  Leg.  Burgund.  tit.  54.  §  1. 

*)  Mihi  quidem  e  natura  rerum  sequi  videtur,  Gothorura  servo8  non 
multos  fuisse.  Nam  quum  jam  diu  firmis  sedibus  et  agricnltura  carerent, 
ideoque  nuUum  emolumentum  habere  possent  e  servis,  multos  sine  dubio 
manu  miserant.  Captivos,  quippe  qui  emolunientum  non  praebebant,  et 
quos  per  multos  annos  in  terra  hostium  custodire  perdifficile  erat,  mox 
ab  eis  venditos  esse  existimo. 


Cetera  quoque  agrorum  instruraenta  divisa  esse,  haud 
dubium  esse  potest. 

Quod  pertinet  ad  agrorum  divisionem,  ea  non  statim  certa 
fuisse  videtur,  sed  fiduciaria,  ut  ita  dicam ;  quod  quidem  elu- 
cet  ex  hoc  loco.  legum:  ,,Divisio  inter  Gothum  et  Romanum 
facta  de  portione  terrarum  sive  silvarum  nulla  ratione  tur- 
betur,  sit  tamen  probatur  celebrata  divisio"'). 

Postero  tempore,  quum  certa  divisio  necessaria  esset,  ea 
facta  esse  videtur,  parentibus  et  vicinis  adjutoribus,  quod 
quidem  probat  ejusdem  legis  reliqua  pars :  ,,Sed  quod  a  pa- 
rentibus  vel  vicinis  divisum  est,  posteritas  immutare  non 
potest." 

Silvarum  divisio  minus  necessaria  erat;  earum  usus  initio 
communis  erat.  Postea  autem,  quum  crescente  jam  inco- 
larum  numero  agri  ad  alendos  cultores  non  sufficerent, 
agrosque  silvestres  exstirpari  necesse  esset,  lege  constitu- 
tum  est,  ut  exstirpator  (si  quidem  divisio  nondum  faota 
esset)  agrum  exstirpatum  suo  quidem  jure  teneret,  ea  tamen 
conditione,  utsilvam  paris  pretii  consorti  concederet;  si  silva 
paris  pretii  non  superesset,  agrum  exstirpatum  dividendum 
esse  lex  praescribit.  At  utar  verbis  ipsis,  quae  scripta  sunt:'^) 
„De  silvis  quae  indivisae  forsitam  resederunt,  seu  Gothus  seu 
Romanus  eas  assumpserit,  et  fortasse  fecerit  culturas :  statui- 
mus,  ut  si  adhuc  silva  superest,  unde  paris  meriti  terra  ejus 
cui  debetur  portioni  debeat  compensari,  silvam  accipere  non 
recuset.  Si  autem  paris  meriti  quae  compensetur  silva  non 
fuerit,  quod  ad  culturam  scissum  est,  dividatur." 

Qua  ]ege  elucet,  Gothis  dimidiam  tantum  partem  silvarum 
cessam  fuisse;  quod  quidem  cum  legibus  Burgundiorum  cor- 
respondet.^)  Pascuorum  taudem  eadem  (dimidia)  pars  ad- 
venis  concessa;  quae  tamen  diu  resederunt  indivisa,  com- 
muni  consortium  usui  patentia;  quamquam  suam  cuique 
consorti  licebat  portionem  septo  circumdare.  Hoc  constitui- 
tur  lege  quinta  tituli  quinti  libri  octavi  legum  Wisigothorum 
in  qua:  ,,Consortes  vero  vel  hospites  nulli  calumniae  sub- 
jaceant:    quia  illis  usum   herbarum,    quae    conclusae 


•)  Leg.  Wisigoth.  X.  tit    1  1.  8. 

»)  ibid.  1.  9. 

»)  Leg.  Burg.  lit.  54.  §  2. 

non  fuerant,  constat  esse  communem.  Quiverosor- 
tem  suam  totani  forte  concluserit,  et  aliena  pascua,  domino 
absente,  invadit,  sine  pascuario  non  praesumat,  nisi  forte 
dominus  pascuae  voluerit." 

Concedendum  quidem  est,  hujus  legis  verbis  dimidiam 
pascuorum  portionem  non  lucide  probari,  quum  possit,  ut 
Gotho  majorem  partem  pascuorum  septo  circumdare  liceret, 
quam  Romano,  iis  tantum  communibus,  quae  conclusa  non 
erant;  sed  quum  etiam  Burgundionum  lex')  medietatem  pas- 
cuorum  inter  Romanum  et  Gothum  constituat,  dubitari  non 
potest,  quin  apud  Gothos  quoque  res  ita  se  habuerit. 

Agrorum  igitur  cultorum  Gothi  poscebant  duas  tertias 
partes,  silvarum  et  pascuorum  dimidiam.  Qua  ratione  si 
quis  adduceretur,  ut  concluderet,  Gothorum  indolem  atque 
ingenium  inclinatius  fuisse  ad  agriculturam,  quam  ad  rem 
pecuariam,  errore  captus  esset.  Posito  enim  et  concesso, 
Wisigothos  citra  Danubium  degentes  jam  illum  cultus  atque 
humanitatis  gradum  ascendisse,  quis  negat,  eos  hoc,  quod 
tractamus,  tempore,  quum  jam  per  multos  annos  sedibus  fir- 
mis  caruissent,  neque  agriculturam  exercere  potuissent,  neque 
liceret  secum  ducere  nisi  greges,  quis  est,  qui  neget,  eos  ad 
rei  pecuariae  studium  relabi  necesse  fuisse. 

Sed  ne  istud  quidem  concedi  potest;  probatur  etiam  hi- 
storia,  eos  tempore  primae  in  imperium  migrationis  rei  pecua- 
riae  potissimum  studuisse.  Narrat  enim  Ammianus  Marcel- 
linus  in  libri  31  c.  3  de  Gothis:  „Populi  pars  major  quaeri- 
tabat  domicilium  remotum  ab  omni  notitia  barbarorum; 
diuque  deliberans,  quas  eligeret  sedes,  cogitavit  Thraciae 
receptaculum  gemina  ratione  sibi  convenientius,  quod  et 
caespitis  est  feracissimi  et  amplitudine  fluentorum  Istri 
distinguitur  a  barbaris.  ,  ." 

Pascua  igitur  quaeritabant  bono  caespite  excellentia,  non 
agros.  Ergo  illius  divisionis  causa  et  ratio  non  posita  erat 
in  majore  agriculturae  studio ;  explicanda  est  potius  illo  more, 
omnibus  popuhs  pastoriis  communi,  secundum  quem  pascua 
cum  silvis  communi  usui  patent.-)     Hunc  morem  a  Wisigo- 


*)  cf.  Leg.  Burgundion.  tit.  31.  §  1. 

")  cf.  Grimm:  Deutsche  Rechts-Alterthumer  p.  501  et  seq. 


19 

this  observatum  videntes  jure  concludimus,   eorum  indolem 
et  ingenium  rei  pecuariae  magis  favuisse,  quam  agriculturae. 

Vectigalpro  solo  agri  Wisigothi  non  solvebant;  quod  lege 
16  tit.  1  libr.  X  probari  Lembke  docuit.^)  Haec  sunt  legis 
illius  verba:  „Judices  singularum  civitatum,  villiei  atque 
praepositi  tertias  Romanorum  ab  illis,  qui  occupatas  tenent, 
auferant,  et  Romanis  sua  exactione  sine  aliqua  dilatione  re- 
stituant:  ut  nihil  fisco  debeat  deperire." 

TributaRomanorum  inter  barbaros  degentium  admodum 
levata  esse  non  dubito;  aliter  enim  explicare  non  possumus, 
qua  ratione  Salvianus  et  Orosius  perducti  sint,  ut  pauperi 
libertati  eorum,  qui  inter  barbaros  degebant,  tributariam  sol- 
licitudinem  eorum,  qui  imperio  subjecti  erant,  opponerent.'^) 

Haec  de  divisionis  ratione  ac  modo  dictasufficiant;  luci- 
dum  rerum  imaginem  dare  non  possumus;  quum  de  multis 
atque  magnis  rebus,  quae  divisionem  pertinent,  scriptores 
nil  tradidisse  dolemus,  tum  de  maxima  illa  omnium  rerum 
perturbatione,  quae  adventum  Gothorum  et  occupationem 
terrae  sequi  debebat. 

Urbani,  mercatores,  artifices,  opifices  nullum  fortunarum 
damnumsubiere;  econtra  infinitae  multitudinis  invasio  novos 
emptores  eis  afferebat  et  qui  opificum  opera  utebantur; 
neque  eos  magna  misericordia  miserorum  rusticorum  com- 
motos  fuisse  verisimile  est.  O  miseros  rusticos!  Repraesen- 
tes  menti,  tuae  amice,  dorainum  Romanum,  hospitem  Gothum: 
Hunc  ferociter  poscentem,  quod  sui  juris  esse  putat,  illum, 
a  propria  republica  desertum,  avitum  tectum  et  lares  ami- 
cos  verbis  saltem  et  rixis  defendere  conantem.  At  sine  du- 
bio  saepe  eveniebat,  ut  Gothus  irritatus  vim  adhiberet,  ubi 
verba  deerant,  et  Romanum  desperantem  ex  ea  etiam  pos- 
sessionis  parte  expelleret,  quam  ipsa  dura  pactio  asylum 
constituerat  (cf.  Leg.  Wisig.  X.  tit.  1  1.  16).  Quo  factum  est, 
ut  multi  patriam  relinquere  et  in  terra  aliena  exules  vivere 
cogerentur.  Durum  profecto  saeculum!  duros  homines! 
duras  res,  quas  animus  humanus  mallet  praeterire. 

Sed  datur  nobis  a  Salviano,^)  ut  ita  dicam,  solamen  ju- 


')  Lembke:  Geschichte  Spaniens  Band  1.  pag.  193. 
')  Orosins  lib.  VII.  c.  41  Salv.  de  gub.  Dei  passim. 
»)  de  gub-Dei  lib.  VII.  p.  132. 

stitiae;  qui  affirmat:  e  providentia  Dei  id  tactum  esse,  utqui 
divitiis  suis  abusi  luxuria  peccassent  et  arrogantia,  exules 
vagarentur. 

Legentibus  denique,  exules  ipsis  miseriis  conversos  non 
esse  ad  virtutem,  misericordia  ipsa,  quamvis  sit  cordi  hu- 
mano  innata,  evanescit. 

At  vero  sacerdos  monitor  reticet,  probos  etiam  et  hone- 
stos  viros,  patria  expulsos,  miserias  perpessos  esse  more 
philosophorum  et  christianorum,  utPaulinus  ille,  qui  in  Eu- 
charistico  fortunae  suae  vicissitudines  describit. 

In  tantis  injuriis  gaudemus  cognitione,  fuisse  inter  Gothos 
viros  probos  et  humanos,  qui  injurias  inermibus  hominibus 
illatas  condemnarent  et  sanare  studerent.  Curiosum  talis 
animi  exemplum  tradidit  nobis  idem  Petrocorius  Eucharistici 
versibus  569 — 79.  Facere  non  possum,  quin  suaves  et  dul- 
ces  versus  incolumes  producam : 

„Nunc  quoque  sic  ipsum  juvenascere  posse  dedisti,  (Deus!) 
„Ut  cum  jam  penitus  fructus  de  rebus  avitis 
.,Sperare  ulterius  nullos  me  posse  probasses, 
„Cuncta  quippe  etiam,  quae  jam  tenuatus  habere 
„Massiliae  potui,  amissa  jam  proprietate, 
„Conscripta  adstrictus  sub  conditione  tenerem; 
„Emptorem  ignotum  mihi  de  gente  Gothorum 
,,Excires,  nostri  quondam  qui  juris  agellum 
„Mercari  cupiens  pretium  transmitteret  ultro, 
„Haud  equidem  justum,  verum  tamen  accipienti  — 

votivum  fateor."^) 

Maximi  momeuti  fuisset  Romanis  regno  Gothico  subjectis, 
si  majores  imperii  romani  officiales,  ut  praesides  provinciae, 
adfuissent;  quorum  praesens  auctoritas  romana  lingua  lo- 
quentibus  magnum  contra  Gothorum  arbitria  et  in  jurias  prae- 
sidium  fuisset.  L'histoire  du  Languedoc  praesidum  admini- 
strationem  et  potestatem  in  regionibus  barbaris  concessis 
valuisse  vult.  Scribitur  illic  in  pag.  179a:  „L'Aquitaine  se- 
conde,  quoique  ced^e  aux  AVisigoths,  devait  alors  avoir  un 
gouverneur  romain  sous  la  d^pendance  du  vicaire  des  sept 
provinces;   et  ce  dernier  devait  par  consequent  ^tendre   sa 


')  cf.  Hibbon:  Ilistory   of  the   decline    and   fall  of  the  roman   erapire 
c.  XXXI. 

jurisdiction  sur  toute  la  partie  des  Gaules  ced^e  a  ces  peu- 
ples."  Haec  statuens  L'hi8toire  du  Lang.  innititur  in  notitia 
dignitatum  (apud  du  Cherne  Tom.  I.  p.  1);  quae  inter  prae- 
sides  provinciarum  memorat  praesidem  Aquitaniae  Ilae.  Si 
hujus  provinciae  praeses  in  regno  Gothico  administrationem 
et  potestatem  exercuisset,  hujus  regni  relationis  ad  imperium 
nova,  ut  ita  dicam,  luce  ilhistrarentur :  rex  enim  aestiman- 
dus  esset  Romanus  tantum  dux,  cui  administratio  terrae  oc- 
cupatae  non  concessa  esset,  praeter  regnum  de  popularibus. 
Sed  quamquam  erat  ex  opinione  Caesarum,  terras  barbaris 
concessas  societatem  imperii  non  relinquere,  quamquam 
igitur  potest,  ut  earum  vindiciarum  affectandarum  causa  ali- 
quis  nomine  praesidis  Aquitaniae  Il^ie  ornaretur,  tamen,  hoc 
nomen  honorificum  aliquid  valuisse  ad  administrationem,  vel 
jurisdiciionem,  omnino  negandum  est. 

Quod  optime  refutatur  his  Salviani  verbis:  „Unum  illic 
(inter  Gothos)  et  consentiens  Romanorum  omnium  votum 
est,  ne  unquam  eos  necesse  sit  in  jus  transire  Romanorum." 
(de  gub.  Dei  lib.  V.  p.  94.  95.)  Haec  verba  explicatione  non 
indigent. 

Ultimum  igitur  Romanorum  praesidium  contra  injurias 
barbarorum  in  justitia  regis  positum  erat. 


Cap.  II. 

De  rebus  gestis  usque  ad  bellum  Narbonense. 

Per  primos  igitur  regni  annos  Theodoricum  regem  fingi- 
mus  ordinantem  lites,  ferentem  sententias.  At  certe  per  hoc 
tempus  copias  militares  augendas  minime  neglexit.  Et  re 
vera  tertio  anno  post  ejus  adventum  in  regnum  videmus 
Gothos  pugnantes  in  Hispania  contra  Vandalos,  quibuscum 
Romani  beUum  susceperant. 

In  Hispania  Vandah,  a  Gothis  sibi  nuUa  pericula  immi- 
nere  rati,    Suevorum  foedere    rejecto,   quibuscum    antea  eis 

societas  fuerat  adversus  victorem  Walliam,  beneficioruiii  ac- 
ceptorum  immemores,  bellum  movent  contra  Suevos;  quibus 
frustra  obsessis  in  Nervasis  montibus,  descendunt  in  provin- 
ciam  Boeticam,  unde  in  finitimas  Romanorum  regiones  in- 
cursiones  faciunt  depraedatum.*)  Romani,  hoc  rapace  po- 
pulo  exstincto,  Hispaniam  quietam  fore  rati,  magno  exercitu 
comparato,  Castinum  magistrum  militum  mittunt,  qui  barba- 

ros  puniret.^) 

Theodoricus  quoque  commovebatur,  ut  opes  auxiliares 
Gothorum  cum  Romanis  jungi  juberet,  sive  Romanorum  foe- 
dus  et  amicitiam  sibi  adhuc  necessariam  esse  existimans, 
sive  vetere  Gothorum  in  Vandalos  odio  excitatus,  sive  in- 
gentis  praedae  in  Hispania  agendae  spe  perductus. 

Castino  optime  exercitum  contra  hostes  dirigenti  contin- 
git,  quod  jam  saepissime  Romanis  contigerat  contra  barba- 
ros;  evenit,  ut  Vandali  obsessi  tenerentur  a  Romanorum  et 
Gothorum  conjuncto  excercitu,  commeatu  interclusi. 

Et  jam  traditionem  parabant,  quum  Romahus,  a  tali  hoste 
patriam  defendi  non  posse,  nisi  deletione  ratus,  inconsulte 
signum  dedit  ad  impetura,  qui  in  suam  versus  est  perniciem ; 
nam  in  hoc  discrimine  rerum  a  sociis  desertum  ab  hostibus 
fusum  fugatumque ')   salutem   fuga  petivisse  Idatius  tradit.*) 

Ad  haec  Idatii  verba  de  auxiliorum  Gothorum  fraude  ali- 
quid  addendum  esse  existimo.  Certum  esse  mihi  videtur, 
Gothos  non  eo  consilio  Castino  opes  attulisse,  ut  Vandali 
a  Romanis  funditus  delerentur,  quum  talem  de  fortissi- 
mis  viris  triumphum  deportatum  Suevorum  etiam  jam  debi- 
litatorum  cladem  sequi  necesse  esse.  Omnium  vero  Hispa- 
niarum  occupationem  Gothis  perniciosissimam  fore  Theodo- 
ricus  sine  dubio  intellexit.  Qui  belli  ardore  aut  praedae 
agendae  spe  illam  expeditionem  susceperant,  sese,  Vandalis 
et  Suevis  exstinctis,  coutra  Romanorum  superbiam  et  arro- 
gantiam  socios  strenuissimos  amissuros  esse  haud  ignorabant. 


')  Idatii  episcopi  chronic.  ad  annam  420  et  21.  —  Sulpic.  Sever.  cbron. 

')  Prosp.  Aquit.  chronic.     Honorio  XIII.  et  Theodosio  X, 

')  Prosper  Tiro  ad  aQnum  422 :  „viginti  ferme  milia  militum  in  Hispa- 
niis  contra  Vandalos  pugnantium  caesa." 

*)  Idat.  chronicon  Goth.  ad  annura  422:  „  .  .  ut  jam  se  tradere  pa- 
rarent,  inconsulte  publico  certamine  confligens,  auxiliorum  fraude 
deceptus,  ad  Tarraconem  victus  eflfugit." 

Quibus  considerationibus  Gothos  permotos  esse  censeo, 
ut,  Vandalorum  exstinguendorum  consilio  non  coraprobato, 
a  pugna  sese  reciperent.  Fortasse  etiam  Castini  ingeuium, 
quod  Prosper  Aquitanicus  discors  et  superbiens  describit, 
causa  fuit  Gothorum  reditus.^) 

Haec  Vandalorum  victoria  eorum  opesfirmavit;  nam  hiinc 
triumphum  multarum  urbium  ad  mare  sitarum  expugnatarum 
eventus  secuti  sunt:  quo  factum  est,  ut  brevi  tempore  post 
Romanorum  cladem  classem  adpellerent  ad  insulas  Baleari- 
cas  depraedatum,  in  ipsam  etiam  Africam  expeditionem  sus- 
ciperent.^) 

Romanis  vero  illa  dies  multarum  claduni  multorumque 
laborum  initium  fuit.  Paulo  post  Johannes  Primicerius 
(scilicet  scribarum  regiorura)  Castini  fraudibus  adjutus, 
penes  quem  summura  imperium  militare  erat,  tyrannidem 
arripere  conatus  est,  quae  duorum  annorum  spatium  miseriis 
belli  civilis  implevit^) 

Quura  per  hoc  tempus,  opportinissimum  dilatandis  finibus, 
de  Gothorum  motibus  nusquam  mentio  fiat,  haud  alienum  sit 
putare,  contigisse  Castino,  (qui  totius  rebelhonis  auctor  et 
dux  habendus  erat)"*)  ut  Theodoricum  conciliaret,  eumque 
coramoveret,  ut  intra  fines  suas  quietus  remaneret.  Quibus 
promissis  id  contigerit,  minirae  elucet,  quod  per  hoc  spa- 
tiura  de  Gothis  mentio  omnino  non  fit.  Attamen  opinari 
licet,  Gothum  sperasse,  se  ipsis  rei  publicae  Romanae  prin- 
cipibus  annuentibus  regnura  aucturura  esse,  eaque  spe  per- 
ductum  Galliae  pepercisse.  Et  re  vera,  siraulatque,  Johanne 
interfecto,  Castino  devicto  et  in  exiliura  acto,  Valentinianus 


')  Prosp.  Aquit.  chronic.  Honorio  XIII.  Tlieodosio  X. 

„Hoc  tempore  exercitus  ad  Hispanias  contra  Vandalos  missus  est,  cui 
Castinus  dux  fuit,  qui  Bonifacium  virum  bellicis  drtibus  praeclarum  inepto 
et  injurioso  imperio  ab  expeditionis  suae  societate  avertit.  Nam  ille  per- 
niciosum  sibi  et  indignum  ratiis  eum  sequi,  quem  discordem  super- 
bientemque  expcrtiis  esseU  celeriter  se  ad  portum  Urbis,  inde ad  Afri- 
cani  proripuit." 

')  Idatius  chron.  ad  annum  425.     Sulp.  Sever.  chron. 

')  De  Joliannis  tyrannide  cf.  Wurm:  De  Aetii  rebus  gestis  dissirtat. 
inaug.  Bonnae  1844.  p.  13  sq. 

")  Prosp.  Aquit.  ad  ann.  423  (Theod.  Xi.  et  Valent.)  :  „Castinus  in  exi- 
lium  actus  est,  quia  videbatur,  Johannem  sine  connivcntia  ipsius 
regnum  noii  potuisse  praesumere. 

rerum  potitus  est  et  secundum  Placidiae  matris  consilia  im- 
perium  regere  coepit,  Theodoricus  rex  hostis  Romanorum 
exstitit.  Placidia  fortasse  ea  promissa,  quibus  Castinus  et 
Johannes  regis  amicitiam  assecuti  fuerant,  neglexerat,  victori 
suo  exercitui  fisa. 

Qua  de  causa  Theodoricius  iratus,  exercitu  comperato, 
bellum  minatus  esse  videtur.  Obveniunt  Romani,  pacis  et 
amicitiae  conditiones  offerentes;  quibus  recusatis  (rex  enim 
pacem  servare  nolebat,  nisi  ea  conditione,  ut  fines  regni  di- 
latarentur)  Gothorum  exercitus  fines  transgressus  Arelatem 
urbem  obsidione  premere  incipit  anno  425.^) 

Urbs  Arelatensis  tum  temporis  nobilissima  erat  totius  Gal- 
liae.  A  Constantino  imperatore  insignis  reddita  est  cogno- 
mine  Constantinae.'^)  Imperator  Honorius  anno  418  prae- 
ceperat,  ut  eo  quotannis  stato  tempore  summi  septem  pro- 
vinciarum  magistratus  et  agrorum  possessores  convenirent, 
vel  legatos  mitterent,  qui  de  rebus  ad  salutem  provinciarum 
suscipiendis  consulerent.  llla  imperatoris  constitutione  urbs 
Arelatensis  summis  laudibus  effertur.  Quum  ex  imperatoris 
verbis  optime  urbis  momentum  cognoscatur,  nonnullos  ex 
ea  locos  subjiciam.^) 

„Maxime  opportunum  et  conducibile  judicamus,  ut  servata 
posthac  annis  singulis  consuetudine,  constituto  tempore,  in 
Metropolitana,  id  est  in  Arelatensi  urbe,  incipiant  septem 
provinciae  habere  concilium.  .  .  .  Ac  plane  praeter  neces- 
sitates  publicas  etiam  humanae  ipsi  conversationi  non  parum 
credimus  commoditatis  accedere,  quod  in  Constantina  urbe 
jubemus  singulis  annis  esse  concilium.  Tanta  enim  loci  op- 
portunitas,  tanta  est  copia  commerciorum,  tanta  illic  frequen- 
tia  commeantium,  ut  quicquid  usquam  nascitur,  illic  commo- 
dius  distrahatur. 

Neque  enim  ulla'  provincia  ita  peculiari  felicitate  laetatur, 
ut  non  haec  propria  Arelatensis  soli  credatur  esse  foecundi- 


')  Prosp.  Aquit.  ad  li.  a.  —  Isidor.  chron.  Goth. :  „Theodoricus  regno 
Aquitaiiico  nou  contentus  pacis  Romanae  foedus  recusat,  exercituin  movet, 
Arelatem  nobilissimum  oppidum  (ialliae  obsidet.'''  —  Prosp.  Aquit.  iianc  obs- 
ad  annum  425  refert.  Tiro  anno  post  (26j  Arelatem  liberatam  esse  ab  Aetio 
scribit.  Inde  concludendum,  ann.  425  obsidionis  initium  fuisse,  ann.  426  fincm. 

*)  Manso :  Leben  Constantins  des  Grossen  p.  "63  .seq. 

*)  Secutus  sum  edit.  Wenckii. 

tas.  Quicquid  enim  dives  Oriens,  quicquid  adoratus  Arabs. 
quicquid  delicatus  Assyrius,  quod  Africa  fertilis,  quod  spe- 
ciosa  Hispania,  quod  fortis  Gallia  potest  habere  praeclarum, 
ita  illic  affatim  exuberat,  quasi  ibi  nascantur  omnia,  quae 
ubique  constat  esse  magnifica. 

Jam  vero  decursus  Rhodani,  et  Turoni  recursus,  necesse 
est,  ut  vicinum  faciant  ac  paene  contermirium  vel  quod  iste 
praeterfluit,  vel  ille  quod  circuit.  Quum  ergo  huic  serviat 
civitati,  quicquid  habet  terra  praecipuum,  ad  hanc  velo,  remo, 
vehiculo,  terra,  mari,  flumine  deferatur,  quicquid  singulis 
nascitur:  quomodo  non  multum  sibi  Galliae  nostrae  praesti- 
tum  credant,  cum  in  ea  civitate  praecipiamus  esse  conven- 
tum,  in  qua  divino  quodam  munere  commoditatam  et  com- 
merciorum  opportunitas  tanta  praestatur?" 

Ad  quam  magnam  commercii  opportunitatem  maxima 
opportunitas  ad  expeditiones  suscipiendas  accedebat.  Hac 
urbe  amissa,  Romanis  deerat  via,  per  quam  dirigerent  copias 
in  Galliam  septeutrionalem.  Nam  illa,  quae  ex  Italia  per 
Arelatensem  urbem  in  regiones  septentrionales  Galliae  fere- 
bat,  non  solum  commodissima  erat,  sed  etiam  sola.  Illis 
enini  viis,  quae  ferebant  ex  Italia  per  Alpium  montes  in 
Septentrionem,  uti  non  poterant,  quippe  quae  a  Burgundio- 
nibus  et  Allemannis  occupatae  erant. 

Adde  propinquitatem  maris,  a  cujiis  periculis  urbs  mo- 
dico  spatio  defensa  erat,  cujus  commodis  et  fructibus  non 
carebat.  • 

Quae  omnia  efficiebant,  ut,  qui  Arelatem  occupatam  tene- 
bat,  Galliam  dominaret.  Theodoricus  igitur  ad  summa  rerum 
aspirasse  videtur,  dum  propugnaculum  istud  Romani  imperii 
in  Gallia  oppugnat, 

Quae  quum  ita  essent,  praevideri  poterat,  Romanos  non 
quietos  adstituros,  maximamque  urbem  in  Gothorum  pote- 
statem  venire  passuros  esse.  Et  revera  paulo  post,  quam 
de  motibus  in  Gallia  certiores  facti  sunt,  Aetium  cum  exer- 
citu  in  Galliam  misernnt;  qua  Aetii  electione  perspicuum 
faciebant,  quanti  haberent  urbis  Arelatensis  possessionem. 
Aetius  enim,  vir  strenuus,  prudens,  belli  peritissimus  neque 
minus  insignis  arte  reconciliandi  verbis  eos,  quos  armis  vi- 
cerat,  solus  Theodorici  regis  ingenio  par  erat.  Cujus  advenbu 
obsessorum  et  obsidentium  conditio  mutata  est.     Aetium  cum 

Theodorico  pugnasse  nusquam  narratur;  id  solura  traditum 
est  )  Gothos  imminente  Aetio  non  impunitos  abscessisse  ab 
urbe.  Fortasse  Theodoricus  de  Aetii  adventu  certior  factus 
et  de  urbe  expugnanda  desperans,  castris  motis  sese  recepit? 
in  quo  receptu  aut  ab  oppidanis  prosequentibus,  aut  ab  Aetii 
militibus  invasus  esse  videtur.  Quo  proelio  si  fugatus  est, 
certe  brevi  tempore  Martem  reconciliavit;  legimus  enim, 
pacem  conclusam  esse  inter  Romanos  et  Gothos,  secundum  , 
cujus  conditiones  a  Romanis  obsides  ex  nobilissimis  familiis 
Galliae  dati  sunt*),  inter  quos  Theodorus,  propinquus  im- 
peratoris  et  episcopi  Aviti.  Qua  pace  Theodorici  cum  Ro- 
manis  amicitia  firmata  est,  neque  recusavit  rex  copias  suas, 
quum  Romani  iterum  bellum  contra  Vandalos  suscipiendum 
esse  admonerent,^  ■ 

Quorum  rex  Gundericus  post  victoriam  de  Romanis  Ca- 
stino  duce  reportatam,  cujus  supra  mentionem  feci,  portu 
ad  mare  mediterraneum  sito  potitus,  anno  425  insulas  Balea- 
ricas,  aute  hoc  tempus  a  barbarisinviolatas,  adpulerat. 

Qua  expeditione  feliciter  finita,  maximis  Hispaniae  meri- 
dionalis  urbibus  non  pepercerat.  Carthaginem,  Sparteriam, 
Hispalim  oppugnat,  expugnat,  expugnatas  delet.  Tum  provin- 
ciis  Romanis  crudeliter  vastatis,  mari  trajecto,  Mauritariam 
invadit.  Contra  hunc  regem  victorem,  cujus  gloria  Gotho- 
rum  gloriam  aequatura  esset,  Theodoricus  exercitum  duxit 
anno  427.  Hujus  primi  anni  eventus  parvi  fuerunt,  nisi  quod 
Hispalis  capta  est*).    Anno  428,  quum  bellum  continuaretur, 


*)  Prosp.  Aqiiit.  ad.  ann.  425:  „Arelas,  nobile  oppidum  Galliorum  aGothis 
multu  vi  oppugnatum  est,    donec  immiuente  Aeiio  non  impuniti   abscede- 
riint."    Prosp.  Tiro  ad  an.  426:  „Arelas  a  Gothis  per  Aetiura  liberatur." 
')  Sid.  Apoll.  in  panegyrico  Aviti  v.  213  seq. 
„Variis  incussa  procellis 
Bellorum  regi  Gothico  tua  Gallia  pacis 
Pignora  jussa  dare  est:  inter  quae  nobilis  obses 
Tu,  Theodore,  venis,  quem  pro  pietate  propinqui 
Expetis  in  media  pelliti  princip's  aula 
Tutus,  Avite,  fide." 
•)  Cassiodor.   chronic.   Hierio  et  Ardabnrio  (427):    „Gens  Vandalorum 
a  Gothis  exclusa  ad  Africam  transit."'  —  Jornand.  de  reb.  Get.  c.  83. 

*)  Idatius  ad  ann.  426  HiBpalini  a  Gunderico  captam  esse  memorat; 
anno  428  Hispalim  iterum  captam  esse  contedis,  quare  a  Gothis  eam  ex- 
pugnatam  esse  anno  427  coUigo. 

Gunderico  contigit,  ut  Hispalim  iterum  in  suam  potestatem 
redigeret.  Quae  ultima  Vandalorum  regis  gloria  fuit,  quum 
p  aulo  post  diem  obiret  extremum.  Successit  fratri  illustri  frater 
illustrior  Geisericus,  qui  certe  maximus  Vandalorum  rex  fuit, 
et  qui  jure  cum  celeberrimis  Wisigothorum  et  Ostrogothonum 
regibus  comparatur.  Eodem  fere  tempore  Bonifacius,  prae- 
fectus  Africae,  Aetii  artibus  et  dolis  eo  compulsus  est,  ut  ab 
imperatore  Valentiniano  deficeret;  qui,  quum  valido  exercitu 
sibi  opus  esse  intelligeret,  ut  defectionis  poenam  evitaret, 
legatos  mittit  ad  Vandalorum  regem  juvenem :  „uti  in  Afri- 
cam  transiret  et  Bonifacio  contra  Romanorum  exercitus  opem 
ferret;  quod  si  efficeret,  illum  tertiam  agrorum  partem  Van- 
dalis  cessurum  esse. ')  Adnuit  rex  perpendens  sine  dubio, 
sese  triplici  a  Gothis  et  Romanis  et  Suevis  (nam  et  Suevi 
ei  hostes  exstiterant)  periculo  difficillime  in  Hispania  resi- 
stere  posse.  Collectos  igitur  Vandalos  cum  uxoribus  et  liberis 
et  omnibus  bonis  in  Africam  sese  recipere  jubet.  Suevorum 
exercitum  in  tergo  sequentem  cruento  proelio  ad  Anam  flu- 
men  fugat.  Deinde  Vandali  oranes  cum  Alanis  et  quibus- 
dam  Gothis*)  foederatis,  freto  trajecto,  in  Africam  transeunt. 


')  cf  Procop.  de  bello  Vandulico  lib.  I  c.  3.  sq. 

')  Possidius  in  vita  St.  Augustini  (c.  28)  scribit,  „Geisericuin  secum 
habuisse  comraixtam  Gothorum  gentem;"  idem  narratur  in  chronic.  Ruin. 
ap.  Roncall.  Tom.  II  p.  260.  —  Zeuss  (1.  c.  p.  458  not.  1)  in  universum 
huic  narrationi  fidem  adhibet,  ita  tamen,  ut  hos  Gothos  arianos  Vandalo. 
rum  sacerdotes  fuisse  velit.  Papencordtium  (Geschichte  der  vandalischen 
llerrscliaft  in  Africaj  de  ea  re  nil  scribere  doleo.  Doctissimus  Aschba- 
chius  Possidio  Odem  adhibendam  esse  negat;  de  ratiouibus  autem  siiel; 
equidem  non  dubito,  quin  ea  ratione  perductus  id  negaverit,  quod  verisi- 
mile  non  esset,  Wisigothos,  qui  contra  Vandalos  modo  pugnassent,  qui 
etiam  firmis  in  Gallia  sedibus  gauderent,  subito  ex  hostibns  amicos  factos 
esse  et  tbederatos  ad  Africam  invadendum.  Quod  quidem  concedendum. 
At  de  Wisigothis,  sub  Theodorico  in  Africa  sedentibus,  Possidius  non  lo- 
quitur  Erant  autem  praeter  hos  Gothos,  quos  Alaricus  in  Occidentem 
duxit,  alii  etiam:  Cura  Radageiso  magnus  erat  numerus  Gotliorum,  de 
quibuB  Orasius  (VII.  H7)  et  Augustinus  (de  civitate  Dei  5.  2.3).  Alii  erant 
in  Thracia,  alii  in  Asia,  alii  in  Pannonia  (Zosim.  IV.  38.  V.  37  Amraian. 
MarcelXXVII.  5)  Communi  jam  patria  carentes  patrumque  sedibus  expulsi 
alius  aliara  patriam  quaerebant.  Quid  mirura,  cura  Vandalis  irruptionera 
facturis  in  Galliara  et  Hispaniam  quasdara  Gothorum  manus  in  Pannonia 
vagantiuui  sese  conjunxisse?  Hieronyraus  in  epistola  ad  Ageruchiara  1.  c. 
praeter  Quados,  Vandalos,  Sarmatas,  Alanos,  Gepidas,  Herulos,  Saxones, 

Jornandes  narrat,  anno  427  (Hierio  et  Ardaburio  Css.,  duo- 
decimo  anno  post  adventionem  Waliae  in  regnum)  regem 
Gothorum  (quem  Waliam  nominat  pro  Theodorico)  tali  ira 
et  odio  accensum  fuisse  in  Vandalum  hostem,  ut  etiam  in 
Africam  euiri  voluisset  persequi;  at  classe  ad  hujus  expedi- 
tionis  usum  comparata,  horribili  tempestate  deleta,  regem 
Tolosam  reversum  esse.  Haec  Jornandis  narratio  de  expe- 
ditione  navali  in  Africam  sine  dubio  vera  non  est;  idem 
enim  tradidit  deWalia  ad  annum  416  vel  417  Orosius  aequa- 
lis,  cui  certe  fidem  habere  debemus. 

At  ex  illo  Jornandis  errore  non  licet  concludere,  Gothos 
omnino  non  participes  fuisse  expeditionis  contra  Vandalos 
inde  ab  anno  427.^)  Neque  ea  de  causa  illam  negare  licet, 
quod  aequales  de  expeditione  Gothica  contra  Vandalos  nil 
tradidissent ;  equidem  unam  Cassiodori  auctoritatem  sufficere 
puto,  qui  Hierio  et  Ardaburio  Css.  a  Gothis  contra  Vanda- 
los  pugnatum  esse  autor  est;  quamquam  eum  errore  captum 
fuisse  scimus,  quum  Vandalorum  gentem  eo  ipso  anno  427 
Hispania  exclusam  esse  narret.  Ab  aequalibus  vero  hujus 
expeditionis  non  fit  mentio,  quod  proeliis  cruentis  non  fuit 
insignis"^);  posteriores  autem  reruni  scriptores,  qui  et  discri- 
men  et  momentum  migrationis  illius  Vandalicae  cognossent 
et  a  parte  Gothorum  starent,  memoria  dignum  esse  puta- 
vere,  a  Gothis  expulsos  esse  Vandalos  in  Africam. 

Neque  levis  momenti,  ut  id  credam,  hanc  rationem  duco, 
quod  Vandalos,  quin  premerentur  ab  hostibus  potentibus, 
Hispaniam  amoenissimam  et  fertilissimam  reliquisse  veri- 
simile  non  est. 

Quibus  expositis,  progrediamur  ad  ea,  quae  restant.  Anuo 
430  quandam  Gothorum  manum,  Anaolpho  optimate  eorum 
capto,   haud  procul  de  Arelate  ab  Aetio  deletam  esse  legi- 


Burgundiones,  Alemannos  hostes  etiara  Pannoirios  Gallias  invasisse  scribit. 
Quos  hoates  Pannonios  Gothos  fuisse  conjlcio.  —  De  Geiserici  in  Africam 
transilu  cf.  Idat.  chronic.  ad  aniium  429;  Cassiod.  Hierio  et  Ardaburio; 
Procop.  de  bello  Vandal.  1.  C.  S— 5;  Victor  Vitensis  de  persecut.  Vandai. 
I.  C.  1.  —  Possidius  in  vita  St.  Augustiui;  Ruin.  chron.  Isidor.  chronic. 
Gothorum. 

•)  cf.  Papencordt  1.  c    p.  38:i-:{88. 

*)  Joruand.  c.  32  (Kex)  „nobililatus  namquc  intra  Hispanias  incruen- 
taque  victoria  potitns  Tolosam  revertitur." 

mus')  Analophus  ille  quis  fuerit  plane  nescimus,  neque  qua 
ratione  pax  cum  Romanis  rupta  sit.  Aschbachius*)  conten- 
dit,  hoc  bellum  motum  esse  a  Gothorum  rege,  qui  Romanos 
Inthurgorum,  Nororum  et  Francorum  incursionibus  premi 
cognovisset,  eamque  optimam  occasionem  ad  capiendam 
Arelatem  censisset.  Cujus  opinioni  minime  assentio,  Theo- 
doricum  regem  non  inter  illos  barbaros  duces  habendum 
esse  ratus,  qui  perfidia  magis,  quam  armis  triumphos  depor- 
tare  studeant,  sed  his  potius  adnumerandum,  qui  rem  publi- 
cam  non  stabilem  esse  putent,  nisi  quae  fama  fidelitatis  inter 
vicinos  excellat.  Neque  in  Theodorici  mentem  spes  venire 
poterat,  aliquem  optimatem  cum  parva  (quadam)  manu  ca- 
pturum  esse  urbem  bene  munitam,  quam  ipse  per  longum 
tempus  frustra  oppugnasset.  Itaque  adductus  sum,  ut  cre- 
dam,  hanc  expeditionem  rege  inscio  susceptam  esse  ab  ali- 
quo  optimate,  praedae  agendae  causa.  Sed  quum  hanc  rem 
minus  perspiciam,  quaestionem  in  medio  relinquo. 

Hoc  tempore  imperium  Romanum  cruentis  bellis  intesti- 
nis  lacerabatur,  quum  Bonifacius,  (qui,  dum  Johannes  rerum 
potitus  est,  Africam  provinciam  in  fide  erga  Placidiam  ejus- 
que  filium  tenuerat)  Aetii  aemuli  fraudibus  ad  rebellionem  com- 
pelleretur.  Scribit  de  hac  re  Procopius^):  „Aetiusapud  Pla- 
cidiam  regnum  eum  (Bonifacium)  adpetere  criminatus  est; 
et  ipsi  et  imperatori  Africam  erepturum;  facile  autem  dixit 
esse  rem  explorare:  si  enim  Romam  Bonifacium  vocaret, 
non  venturum.  Haec  ut  audivit  Placidia,  Aetii  consilium 
sequitur.  At  occuparat  jam  Aetius  clam  scribere  Bonifacio, 
matrem  imperatoris  insidias  ipsi  struere;  cujus  rei  indicium 
praedixit,  fore,  ut  sine  causa  subito  revocaretur.  Has  litteras 
minime  sprevit  Bonifacius."  Eheu!  quanta  erat  honestatis 
Romanae  ruina,  quanta  perfidia  eorum  virorum,  penes  quos 
summum  imperium  erat,  quum  jam  odium  privatum  furtunae 
universae  reipublicae  anteponerent!  Romani,  qui  Romanae 
ipsi  reipublicae  fidem  non  servarent,  foedera  cum  bai^^aris 
icta  sine  dubio  observanda  non  esse  aestimabant! 


')  Idat.  ad  ann.  430:    „Per  Ai-tiuin    comitem    liaud  procul    de  Arelate 
quaedam  Gothoruin  manus  extinguitur,  Anaolplio  optimate  eoruui  capto  " 
')  Aschbachius  1.  c.  p.  116. 
»)  cf.  Procop.  1.  c.  lib.  I.  c.  3. 

Sed  redeamus  ad  proposita. 

Bonifacius  igitur,  si  in  Italiam  veniret,  metuens,  ne  hono- 
res  amitteret,  rebellionis  consilium  cepit;  et  quo  facilius  im- 
peratori  suo  resisteret,  Vandalos  ex  Hispania  in  Africam 
accivit.      Quorum    auxilio    adjutus    prospere    bellum    gessit. 

Attamen  certo  mox  intelligebat,  Geisericum  regem  suo 
potius  arbitrio  et  pro  suis  commodis,  quam  pro  ipsius  im- 
perio  pugnaturum  esse;  neque  sibi  eventurum  rebellionis 
fructum,  sed  barbaro. 

Quare  factum  est,  ut,  Placidiae  Augustae  conditionibus 
acceptis  in  obedientiam  rediret.  Quae  reconciliatio  eflfecta 
est,  intervenientibus  Dario  coraite,  Placidiae  legato,  et  Augu- 
stino  episcopo,  qui  magna  familiaritate  cum  Bonifacio  ute- 
batur. 

Quae  quum  ita  essent,  Bonifacius,  ut  Vandalos,  modo 
socios  rebellionis  et  criminis  consortes,  ex  Africa  re  moveret, 
enitebatur,  sed  frustra.  Itaque  bellum  contra  Geisericum  gerere 
coepit.  Sed  ut  pactiones  nil  valebant  adversus  Geiserici  ver- 
sutum  ingenium,  ita  etiam  peritia  belli  ad  expellendum  ho- 
stem  uon  sufficiebat.  Bonifacius  proelio  devictus  intra  Hip- 
ponis  regiimoenia  sese  recipere  coactus  est;  ubi  obsidionem 
quatuordecim  mensium  perpessus  iterum  cum  barbaris  proe- 
lio  dimicare  conatus  est,  quum  auxilia  accepisset  Roma 
et  Constantinopoli  missa. 

Iterum  fugatus  Hipponem,  cujus  opes  jam  attritae  essent, 
praepotenti  hosti  cessit. 

Mox  auxilia  ex  Oriente  missa  Constantinopolim  revo- 
cata  sunt;  neque  Bonifacius  diutius  in  Africa  remanebat, 
quum  a  Placidia  in  Italiam  reverti  juberetur.  Tota  igitur 
Africa    Vandalorum  populationibus  et  crudelitati    patebat.') 

Haec  dum  geruntur  in  Africa,  Romae  res  mutatae  sunt. 
Ubi  Bonifacii  factioni  contigerat,  ut  Augustae  persuaderent, 
illum  innocentem  esse  seditionis  Africanae  ejusque  tristium 
evenhium.  Neque  minus  enitebantur,  uti  probarent,  Aetil 
potentiam,  (qui  interea  ad  dignitatem  ducis  utriusque  mili- 
tiae*)  evectus  exercitum  optime  armatum  ducisque  nutui  obe- 

')  cf.  Procop.  de  bello  Vandalico  lib.  1.  C.  3.  seq.  —  Wurm:  „de  Aetii 
rebus  gestis"  dissert.  iiiaug.  Bonnae  1844.  pag.  35  et  seq.  Popencordt 
1.  c.  p.  65  sq. 

*)  Idat.  ad.  annum  430. 

dientem  imperatoris  more  regebat)  reipublicae  perniciosam 
esse.  Summam  potestatem  reve/a  non  tam  penes  impera- 
torem,  quam  potius  penes  Aetium  faisse  probatur,  ut  exem- 
plum  afferam,  legatione  illa,  quae  anno  431  a  Gallaecis  ad 
eum  missa  est,  et  cujus  princeps  erat  Chronographus  Italius, 
episcopus  Lemiciensis. ')  Populi  igitur  maxime  remoti  opera, 
quam  Romae  frustra  implorabant,  in  ducis  illius  castris  pe- 
tendam  esse  putabant. 

Aetius  quidem  fortissimis  Gallaecis  contra  Suevos  opem 
ferre  non  poterat,  attamen  Censorium  comitem  misit  in  Gal- 
laeciam,  ubi  pro  ejus  provinciae  incolis  Romanis  interveniret. 
Hanc  potentiam  partam  augebat  etiam  anno  432,  quum  con- 
sulatus  dignitatem  adipisceretur. 

At  tum  Placidia  ejus  potentiae  et  arrogantiae  obviam 
eundum  esse  putabat.  Quanti  vero  haberet  victoriam  de 
milite  illo  praepotente,  plane  ostendit,  quum  Africam  potius 
copiis  privare  vellet,  omnesque  urbes,  Carthagine  et  Cirta 
exceptis,  barbaris  cedere,  persuasa  sine  dubio,  si,  Aetio  de- 
victo,  omnes  imperii  opes  penes  unum  hominem  essent,  eum- 
que  sibi  addictum,  sese  rursus  in  Africa  Marte  favente  gavi- 
suram  esse.  Aetium  igitur  Vandalis  ipsis  majorem  magis- 
que  periculosuni  hosteni  aestimabat.  Qua  ratione?  Venerat 
fortasse  ille  in  suspicionem  rerum  novarum?  Timebatur  ejus 
defectio,  ut  Bonifacii  exemplum  secutus  in  Gallia  et  Hispa- 
nia^)  sibi  regnum  pararet?  Aut  indignabautur  tantum  Romae 
de  Aetii  potentia  et  auctoritate? 

In  has  quaestiones  si  responsum  dares,  historiae  Gotho- 
rum  tenebrae  clarescerent.  Nam  Theodorici  aut  amicitia  aut 
hostilitas  maxime  influere  necesse  erat  in  Aetii  consilia. 
Quamvis  magnam  gloriam  parasset  victoriis  de  barbaris  Gal- 
liam  invadentibus,  quamvis  magnum  et  fidelem  exercitum 
haberet,  quamvis  denique  Gallorum  indoles  mobilis  et  exci- 
tata  et  novarum  rerum  cupida  consilium  fortis  et  clari  ducis 
adjutura  esset,  sine  Gothorum  assensu  omnia  irrita  fuissent. 
Nec  minus  Placidiae  interfuisse  puto,  ut  Theodoricum  sibi 
conciliaret.     Quod  ei  magis  coniigisse  videtur,   quam  Aetio. 


•)  Idatius  ad  hunc  annum. 

')  Censorium  Comitem    ab  eo  in  Hispaniam   legatum   missum    esse  in 
meraoriam  revoco. 

Qui  adversariorum  consiliis  et  subifco  iinpetu  oppresus  est, 
antequam  necessaria  comp^rasset,  quo  factum  est,  ut  cun- 
ctantis  et  defendentis  more  bellum  inciperet. 

Proelio,  quod  conflictum  est  anno  432  inter  Bonifacium 
et  Aetium  et  quod  Bonifacio  quamquam  victori  mortem  at- 
tulit,  Gothos  interfuisse  nusquam  legimus.  Sed  postquam 
Aetius  brevi  tempore  post  magno  cum  exercitu  Hunnorum 
in  Italiam  reversus  est,  Sebastianus,  qui  post  Bonifacii  soceri 
interitum  ejus  munere  fungebatur,  Theodoricum  permovit, 
ut  pro  salute  imperatoris  et  Placidiae  omniumque,  qui  in 
Bonifacii  parte  steteraut,  arma  caperet.')  Quorum  impetui 
Aetius  antevenit,  quum  pactionem  iniret  cum  Romanis,  cujus 
ea  praecipua  conditio  erat,  ut  ipse,  gratia  accepta,  in  oranes 
honores  restitueretur,  Sebastianus  autem  princeps  adversario- 
rum,  in  excilium  mitteretur.^) 


Cap.  III. 

De  bello  Narbonensi. 


Hoc  modo  duorum  virorum  ambitiosorum  certamen  fini- 
tum  esse  videbatur;  qui  modo  hostis  patriae  praedicabatur, 
jam  ipsius  Patriciatus  summum  honorem  adipiscitur.^) 

Attamen  Bonifacii  vetus  factio  nondum  exstincta  erat; 
enitebantur  summo  studio,  diligentia,  industria,  uti  Aetio 
ejusque  sociis,  qui  Romae  auctoritate  florebant,  hostes  exci- 
tareut,  hac  spe  perducti,  fore,  ut  omnibus  rebus  perturbatis, 
summarum  rerum  potirentur.  , 

In  Theodorici  regis  aula,  quem  in  Sebastiani*)  parte  ste- 


')  Prosp.  Tiro.  ad  h.  ann. :  „Gothi  ad  ferendum  auxilium  a  Romanis 
acciti." 

*)  Prosp.  Aquit.  ad  ann.  1 1  Theod.  —  Idatius  ad  h.  anu.  —  Marcellini 
chronic.  ad  h.  ann.  —  Sulp.  Severus  clironic. 

')  Idatius  ad  ann.  9.  Valent. 

*)  Sebastianum,  quem  Marcellinus  <Thoodosio  XV.  Valent.  IV  ann.  435) 
nrbe  Augusta  (Constantinopoli)  fugisse  tradit,  Idatius  post  fugam  ad  Theo- 
doricum  regem  se  contulisse  memorat,  magni  sequentis  belli  excitatorem 
fuisse  verisimile  est. 

tisse  cognovimus,  auctoritatem  Romae  perditam  recupera- 
verunt;  ibique  contegebantur  fila  foederis  late  dispersi.  Cu- 
jus  participes  erant  Burgundiones  et  Armorici;  Bagaudarum 
quoque  motus,  qui  Tibatone  quodam  duce  celeriter  per  Gal- 
lias  septentrionales  serpebant,  iis  haud  alienos  fuisse  colli- 
gimus.*)  Quae  omnes  gentes  eodem  fere  tempore  Romanis 
hostes  exstiterunt.  —  Burgundiones,  quorum  nomen  diver- 
sarum  nationum  Germanicarum  ruinas  et  reliquias  contine- 
bat,  et  qui  una  cum  Alanis  et  Vandalis  et  Suevis  Rhenum 
trajecerant,  anno  413  Germaniam  primam  occupaverant  inde 
a  montibus  Jurae  usque  ad  Moguntiacum  oppidum.*) 

His  temporibus  sedes  suas  in  Belgicam  dilatare  studebant*), 
qua  de  causa  eis  Franci,  earundem  regionum  occupandarum 
studiosi,  hostes  exstiterunt.  Agtius,  a  Francis  in  auxilium 
vocatus,  magno  cum  exercitu,  qui  diversarum  nationum  mi- 
litibus  compositus  erat,*)  Burgundionibus,  obviam  ivit.  Primo 
anno  ancipite  Marte  conflictum  est,  dum  anno  proximo  (437) 
Burgundionibus  talis  clades  inflicta  est,  ut  eorum  rex  Gun- 
dericus  pacem  petere  cogeretur;  quae  supplici  data.^)  Ba- 
gaudarum  in  Galliis  et  Hispaniis  motus  jam  Diocletiano  im- 
peratore  memorantur;  atcollabente  imperio  Romano  et  Ger- 
manis  nationibus  ejus  provincias  invadentibus,  multo  graviores 
erant. 

Judicum  contemptione  justitiae  excitati  et  immodicis  tri- 
butis  ad  extremum  redacti  coloni  jam  nullam  salutis  spem 
habebant,  nisi  in  secessu  a  republica  Romana,  in  conjunctione 
cum  barbaris,  quorum  ingenia  aequiora  sua  quemque  liber- 
tate  uti  paterentur.  Momilis  et  excitata  Gallorum  indoles, 
qua  facilius    ad   seditiones    turbasque  proriperentur,    magni 


')  Prosp'.  Tiro  ad  ann.  Theod.  12. 

*)  Prosp.  Aquit.  et  Cassiod.  ad  ann.  413. 

*)  Sidonius  Apoll.  in  Panegyr.  Aviti  v.  434.  35.  —  „Belgam,  Burgun- 
dio  quem  trux  presserat,  absolvit  Aetius." 

*)  Sid.  ApoU.  in  Panegyr.  Aviti  v.  435—37.:  „Vincitur  illic  —  Cursu 
Herulus  Chanus  jaculis,  Francusque  natatn,  —  Sauroraata  clypeo,  Salius 
pede,  falce  Gelonus." 

*)  Prosper  Tiro  ad  ann.  Tlieodosii  13.  ~  Prosp.  Aquit.  Theodosio  XV 
etValentin.  IV.  Burgundiones  a  Gothis  adjutos  esse  aequales  non  memo- 
rant,  solus  Chronographus  Caroli  magni  aequalis  apud  du  Chesne  Tom.  I. 
scribit  ad  ann.  XIII  Theodosii:  „Burgundionum  caesa  sunt  viginti  milia, 
Gothorum,  qui  eis  auxiliavere,  octo  milia." 

momenti  estsecundum  Loebellium,^)  ut  harum  seditionum  su- 
bita  initia  vastosque  auctus  satis  explices.  Quam  mobilem 
et  novarum  reruui  cupidam  Gallorum  indolem  considerantes 
intelligimus  quoque,  quo  factuni  sit,  ut.  quamvis  inerme 
esset  imperium  Romanum,  quamvis  continuae  barbarorum 
incursiones  et  depraedationes,  brevi  tempore  reprimereotur. 

Eodem  anno,  quo  Gothi  et  Burgundiones  bellum  move- 
bant  contra  Romanos  (436  p.  Chr.  n.)  Bagaudae  quoque  con- 
spiravere  contra  rempublicam.  Anno  438,  postquam  Burgun- 
diones  conquieverunt,  Aetius  contra  eos  bellum  gessit.  Quam- 
quam  expeditiones  contra  eos,  qui  in  montes  inaccessos  et 
locos  invios  appropinquante  hoste  sese  reciperent,  difficilli- 
mae  essent,  Romanorum  tamen  duci  brevi  tempore  contigit, 
ut  rebellantes  opprimeret.  Tibatone  capto  et  ceteris  seditio 
nis  principibus  partim  caesis,  partim  vinctis,  colonorum  irri- 
tati  animi  placati  sunt.^) 

Quibus  rebus  prospere  peractis,  Armoricos  subjiciendos 
esse  Aetius  putabat.  Qui  regionem  intra  Ligerim  fluvium  et  Se- 
quanam  et  mare  sitam  incolentes  jam  anno  408  vel  409  in  liber- 
tatem  se  vindicaverant.  Paucis  annis  post  ab  Exuperantio  sub 
Romanam  ditionem  redacti,  ut  erant  ingenio  novarum  rerum 
cupido,  quaecunque  defectiouis  accasio  sese  praebebat,  ea  ute- 
bantur.  Recentem  defectionem  et  foedus  cum  Gothis  utipuniret, 
Aetius  misit  Litorium  in  eorum  terram,  qui  eos  perdomuit 
commovitque,  ut  foedus  cum  Gothis  initum  desererent. '^) 

Eidem  Litorio,  viro  forti  et  alacri,  qui  vero  magna  illa  vir- 
tute  temperantiae  carebat,  Aetius  bellum  Gothicum  commi- 
serat,  dum  ipse  in  Gallia  septentrionali  contra  Burgundiones 
et  Bagaudas  pugnat. 

Hoc  bellum  sine  dubio  gravissimum  est  omnium  bello- 
rum,  quae  Theodorico  rege  a  Gothis  contra  Romanos  sus- 
cepta  sunt;  hoc  enim  certamen  erat,  quo  contendebatur  non 
pro  gloria  augenda,  sed  pro  penatibus  et  libertate;   neque 


')  Loebell.  Gregor  v.  Tours  iind  seine  Zeit.  pag.  86—88 

^  Prosp.  Tiro  ad  an.  12.  13.  H.     Tlieodosii.  —  Merobaudis 

Panegyricum  Aetii  v.  151  et  seq. 

')  Sidon.  ApoU.  (Panegyr  Aviti  v.  446  u.  47).  Litorinm  liuic  in  rebel- 
les  Armoricos  expeditioni  praefectum  fuisse  narrat;  Merobaudes,  qiii 
Aetium  laudare  sibi  proposuisset,  gloriam  finiti  belli  Armerici  Aetio  vindi- 
cat.  (cf.  Merob.  Panegyr.  A(3tii  v.  8  - 15). 


5i> 


minus  periculosum  erat  novo  illi  rerum  ordini,  qui  Romae 
constitutus  erat  illo  tempore,  quo  Aetius  ad  penates  rever- 
sus  in  omnes  honores  restituebatur.  Hoc  erat  discrimen: 
Gotho,  si  esset,  Romano,  si  amplius  regnaret. 

Qua  de  causa  multum  inierest,  ut  hujus  belli  vicissitu- 
dines  et  exitum  plane  cognoscamus,  sed  chronicorum  egena 
historia  nos  impediri  doleo,  quominus  omnes  res  fortiter 
gestas  et  utriusque  partis  conditiones  perspicue  describamus. 

Usque  ad  hoc  tempus  Gothi  Arelatensis  urbis  possessio- 
nem  invidebant;  quae  quamquam  ad  firmandum  regnum 
maximi  momenti  erat,  quum  et  commercio  insignis  esset, 
et  opportunitate  loci,  Gothorum  tamen  opes  non  sufficiebant 
neque  ad  expugnandam  urbem  fortissimam  et  natura  et  arte 
munitam,  neque  ad  defendendam  (respicias,  Gothorum  pro- 
prias  sedes  a  Rhodano  fluvio  valde  remotas  fuisse;  nova 
autem  illuc  migratione  populi  opes  debilitari  necesse  fuisse.) 

Quae  intellexisse  videtur  Theodoricus.  Ex  hoc  tempore, 
seposito  consilio  Arelatis  capiendae.  id  maxime  spectabat, 
ut  Narbonem  urbem  ejusque  portum  Romanis  eriperet.  Erat 
autem  Narbo  urbs  ad  mare  sita,  optimo  portu  praeclara, 
sita  in  amoena  et  fertili  provincia  Narbonensi,  cujus  caput 
erat.*)  Gothorum  auieni  sedibus  proxima  erat  eoque  facilius 
defendi  poterat.  Urbs  commercii  quoque  libertatem  praebe- 
bat,  quod  antea  penes  solos  Romanos  faerat.*)  .Neque  alie- 
num  puto,  Gothos  perductos  esse  ad  consilium  capiendi  por- 
tus  Narbonis  desiderio  quodam  maris,  quo  eorum  majores 
magnam  rerum  bene  gestarum  gloriam  adepti  essent,  vel 
studio  quodam  omni  hominum  generi  innato,  ut  occupatione 
portus  siti  ad  mare,  quod  communicationi  cogitationum,  sen- 
tentiarum,  idearum  faveret,  operum  et  inventionum  mentis 
humanae  participes  fierent. 

Quae  omnia  effecisse  mihi  videntur,  ut  Theodoricus  signa 
ferret  non  in  orientem,  sed  in  meridiem. 

Anno  436  fines  transgressus,  vicinis  oppidis  captis,  Nar- 
bonem  festinat,  quam  obsidione  in  suam  ditionem  redigere 
studet.  ^) 

')  In  Sidon.  Apoll.  carminis  XXIII  v.  37.  invenies  laudera  Narbonis. 
«)  Salvianus  de  gubern.  Dei  lib.  VI.  p.  129. 
3)  Prosp.  Aquit.  Isidore  et  Sensatore  Css.  ...  —  Idatius.  — 
Isidori  Hispalensis  cbronicon  Gothor. 

A3idus  illo  tempore  motibus  in  Gallia  septentrionali,  ubi 
ei  simul  Burgundionum,  Bagaudarum,  Armoricorum  rebel- 
liones  reprimendae  erant,  impediebatur,  quominus  urbi  valde 
pressae  in  auxilium  veniret,  Gothosque  repelleret,  quod  ei 
jam  bis  contigerat.  Quum  urbi  opem  ferre  non  posset,  civium 
virtuti  defensio  commissa  estj  nepue  indignos  sese  praebue- 
runt  tanta  fiducia.  Tanta  enim  virtute  resistebant,  ut  ob- 
sidio  in  proximum  annum  (437)  continuaretur,  neque  cum 
magna  Gothorum  spe. 

Quum  tandem  procedente  oppugnatione  civium  arma  con- 
tra  Gothorum  validos  impetus  irrita  essent,  oppugnati  etiam 
caritate  annonae  premerentur,  postquam  urbs  a  mari  quoque 
commeatu  interclusa  est,^)  defensionem  jam  irritam  esse  rati 
de  salute  desperabant.  Et  jam  in  eo  erant,  ut  deditionem  pa- 
rarent,  quum  in  hoc  summo  rerum  discrimine  Litorius,  ab 
Aetio  missus,  ad  urbem  liberandam  advenit.  Qui  cum  equi- 
tatu,  quem  secum  habebat,  per  medios  hostes,  qui  obsidio- 
nem  curabant,  in  urbem  evadit,  simulque  advectis  per  sin- 
gulos  equites  binis  tritici  modiis,  civitatem  annona  implevit. 
Quo  factum  est,  ut  Theodoricus  etiam  de  Aetii  adventu  cer- 
tior  factus,  castris  motis,  vineis  testiduflibusque  destructis, 
ab  urbis  moenibus  sese  reciperet  anno  437.*)  At  ceterae 
provinciae  regiones  nondum  reliquit,  immo  etiam  ejus  oppida 
et  vias  occupatas  tenebat.  Quae  quum  ita  essent,  Aetius 
victor  de  Burgundionibus,  ut  eos  e  provincia  ejiceret,  enite- 
batur.  Bellatum  estanno437^j  et438  in  provincia,  contigit- 
que  Aetio,  ut  hostes  cedere  cogeret,  postquam  eorum  octo 
milia  militum  cecidit.*) 


*)  Jure  coUigimus,  Narbonem  etiam  a  mari  obsessam  fuisse ;  aliter 
enim  explicare  non  possumus,  urbem  annona  interclusam  esse.  quod  om- 
nes  fere  fontes  contendunt.  Quid  mirum,  Gothos  eo  tempore  mari  vali- 
do9  fuisse,  quibus  Oceanus  in  Aquitania  navigandi  occasionem  praebuis- 
set.  Gollexerunt  sine  dubio  omnes  naves  toto  titore,  neque  defuerunt, 
qui  tempestaiibus  maris,  Narbonensiumque  irapetibus  fortiter  obviara  itori 
essent. 

*)  Isid.  Hispal.  —  Prosp.  Aquit.  —  Sidon,  ApoUin.  Panegyrlcum  Avili 
V.  475  et  seq.  —  Idat.  chron. 

•)  Prosp.  Aquit.  AStio  II  et  Sigisvuldo :  „Bellum  adversus  Gothos  Chu- 
nis  auxiliantibus  geritur." 

")  Prosp.  Aquit.  Theodosio  XVI  et  Fausto  (anno  4'^S)  ,.Adversum  Go- 
thos  in  Gallia  quaedam  prospere  gesta.'* 

Quibus  rebus  bene  gestis,  Litorio  bellum  Gothicum  ge- 
rendumcommisit;  ipse  in  Galliam  septentrionalem  festinavit, 
ubi  Bagaudarura  motus  reprimeret,  quod  ei  eodem  anno  438 
optime  contigisse  jam  cognoviraus.^j 

Interea  Litorius  Narbonis  defensae  gloria  nirais  elatus, 
dum  Aetii  res  gestas  superare  appetit,   Gothos  in  ipsorum 


Idat.  ad  aDU.  Valentin  14.  (438):  „Gothorum  caesa  octo  railia  sub  Aetio 
duce.'^    Invenimus  in  Merobaudis  Panegyrico  Aetii  versus  sequentes: 

„Hinc  quoque,  Tyrrhenis  qua  fluctibus  ima  resultat 

„6allia,  et  aerii  conscendens  ardua  montis 

„Limite  nimboso  terras  perstringit  Hiberas, 

„NiI  nostri  jam  juris  erat,  sed  belliger  ultor  (Aetius) 

„Captivura  reseravit  iter,  clausasque  recepit 

„Expulso  praedone  vias,  populosque  relictis 

„Urbibus  et  sociis  confinia  reddidit  arvis." 
Qui  Merobaudis  versus  si  Aschbachium  non  efFugissent,  certe  octo  railia 
Gothorura,  de  quorum  interitu  loquitur  Idatius,  anno  438  in  pravincia 
Narbonensi  caesos  esse  scripsisset.  Quos  quum  ignoraret,  neqiie  bellum 
in  Provincia  Narbonensi  gestum  esse  cognosset,  falso  anno  439  Gothos  ab 
Aetio  devictos  esse  colligit;  Idatius  autem  etProsper  ad  annum  438,  non 
ad  an.  439  scribunt,  octo  milia  Gothorum  ab  Aetio  caesos  esse.  (Aschb. 
Geschichte  der  Westgothen  S.  118.)  Fortasse  illaAetii  de  Gothis  .victoria, 
quam  Merobaudes  memorat  (in  fragmento  secundo  praefationis  ad  Pane- 
gyricum  Aetii)  eadem  est,  quam  Idatius  et  Prosper  ad  annum  438  refenint. 
Ait  autem  Herobaudes:  „Nactus  sum  quendam,  qui  se  tuis  recentibus  ge- 
stis  interfuisse  memorat.  „  „Gothorum,'' ^  inquit  „„manus  universa  cum 
rege  exierat,  Romana  populatum;  hoc  ut  dux  comperit""  jam  non  expe- 
ctavi,  utdiceret:  „  „progres8us  est,  manum  contulit;""  neque  enim  haec  a 
te  acta  dubitabam.  Quaesivi  statim,  qualiter,  quantosve  fudisses.  Tunc 
ille:  „„ad  montem,"'*  inquit,  „„quem  Colubrarium  quasi  praescia  vocavit 
antiquitas  (in  eo  enim  nunc  reipublif^ae  venena  prostrata  sunt  maxima) 
hostiura  partem  improvisus,  ut  solet,  neci  dedit;  fusisque  peditum  copiis, 
quae  plurimae  erant,  ipse  palantes  turmas  persecutus,  stantes  robore,  fu 
gientes  alacritate  compressit,  nec  multo  post  rex  ipse  cum  reliquis  copiis 
suis  adfuit,  defixusque  horrore  subito  calcata  prope  cadavera"  "  —  fragmen- 
tum  hoc  loco  abruptum  esse  valde  dolemus. 

^)  L'histoire  du  Languedoc  (p.  182)  verisimile  esse  ducit,  Wisigothi  hoc 
tempore  Turonum  urbem  obsidentes  a  Majoriano  rejectos  esse.  Quae 
opinio  innisa  est  versibus  211  et  212  Panegyrici  Majoriani  apud  Sido- 
nium,  quibus  narratur,  Majonanum  defendisse  Turones  bella  timentes. 
Sed  poeta  neque  tempus  indicavit,  neque  hostes  nominavit.  Praeterea 
bellum  in  meridionalibus  potius  Galliae  regionibus  gestum  esse  videtur, 
quam  in  septenti-ionalibus.  Quibus  rationibus  perductus  sum,  ut  Martini 
potius  opiuioni  accedam,  qui  illam  civitatem  anno  446  vel  47  ab  Armori- 
cis  obsessam  esse  statuit  (Martin,  Histoire  de  France  Tom.  I.  p.  360.) 

patria  aggredi  eorumque  opes  funditus  delere  intendit.  Eo 
consilio  anno  439  per  Arvernorum  terram  cum  exercitu  pro- 
ficiscitur.  Cujus  exercitus  robur  auxiliares  Hunni  erant,  quo- 
rum  saevae  turmae,  disciplinae  expertes,  ne  amicorum  qui- 
dem  bonis  parcebant;  nam  Sidonius  ApoUinaids  in  Panegy- 
rico  Aviti  docet,  eos,  maxima  crudelitate  et  saevissima  de- 
pradatione  illa  regione  lacerata,  eo  arrogantiae  processisse, 
ut  Romanorum  ipsi  amici  arma  capere  coacti  essent,  quibus  vi- 
tam  et  bona  a  barbarorum  crudelitate  et  avaritia  defenderent.  *) 

Quum  vero  Hunni,  Gothorum  fines  transgressi,  ultimo 
freno  Romanae  disciplinae  carerent,  jam  nulli  parcebant,  quo 
factum  est,  ut  incolae  .pavore  capti  saiutem  fuga  peterent. 
Hunnorum  equitatum  usque  ad  extremos  Gothorum  fines 
provectum  esse,  obsidione  urbis  Vasaticae  probatur;  de  qua 
refert  Gregorius  Turonensis  (de  gloria  martyrum  lib.  I.  c.  13). 
Quum  cives  Vasatenses  hostium  impetui  fortiter  resisterent, 
per  sacerdotem  admoniti,  Hunni  depopulabantur  vicinas 
villas,  domos  incendio  delentes,  agros  vineasque  intromissis 
pecoribus  vastantes.*) 

Tali  modo  Gothi  perterriti  oppressi  sunt  neque  fugam 
sistere  conantur,  dum  Tolosam  urbem  appropinquant.  Ubi 
tandem  communi  defensioni  student.  Quum  vero  adversa 
fortuna  afflicti  Marti  diffidant,  pactionibus  potius,  quam  proe- 
lio  salutem  quaerendam  esse  putant.  Quare  Theodoricus 
consilium    capit  mittendae  legationis   ad  Litorium  victorem. 

Cujus  le  jationis  princeps  eligitur  Orientius  episcopus  Au- 
sciensis.  qui  vir  praeclarae  sanctitatis  fama  gaudebat.    Is  in 


')  cf.  etiam  Paulini  Aquitani    de  vita  Martini    lib.  VI,    v.  216 — 19  ed. 
Daunii : 

„Cam  subito  pacefacta  metu  graviore 
,.Auxiliatore9  peteretur  Gallia  Chunos, 
„Nam  socium  vix  ferre  queas,  qui  durior  hoste 
„Extet,  et  adnexum  foedus  feritate  repellat." 
•)  Quamquam  Gregorius    de  tempore    obsidionis  nil    traddidit,    tamen 
colligere  possuraus,    anno  439  id    actum  esse.     Nam  alio    tempore  Hunni 
in  Galiia  meridionali  bellum  non  gesserunt.  —   Eorum  ducem  Gregorius 
Gausericum  appellat      Quod  nomen  germanum  posset  aliquem  perducere, 
ut  huic  Gregorii  narrationi  fidem   adhibendam  esse   negaret.     At  Koeplie 
(Die  Antange  des  Konigthums  bei  den  Gothen  p.  137)  et  Grimmius  (Ge- 
scliichte  der  dentschen  Sprache  p.  189.  331)  docent,    Hunnorum  principes 
Gotborum  nomina  appellativa  sibi  assumpsisse. 

Romanorum  castra  se  confert,  ubi  duci  persuadeat,  ut  pacis 
(dine  dubio  humiles)  conditiones  accipere  velit.  Sed  Litorius, 
belli  Narbonensis  felice  eventu  superbiens,  hujus  etiam  ex- 
peditionis  splendido  initio  caecus  factus,  quum  expugnationem 
Tolosae  urbis  omniumque  Gothorum  extinctionem  haud  dif- 
ficilem  sibi  fore  putet,  pacis  honestae  conditionibus  recusatis, 
eo  arrogantiae  et  insaniae  procedit,  ut  indicet  diem,  qua  To- 
losam  urbem  victor  ingressurus  sit. 

Hoc  Romani  ducis  responsum,  a  sancto  episcopo  relatum, 
Gothorum  animis  inter  salutis  spem  et  desperationem  pen- 
dentibus,  pessimum  solatium  erat.  Quum  autem  ab  homi- 
num  aequitate  et  misericordia  jam  nil  sperandum  esse  intel- 
ligerent,  in  Deo  omnem  spem  ponebant;  quem,  uti  se  ab 
hostium  inhumanorum  crudelitate  servaret,  supplices  orabant; 
„ipse  rex,"  ut  ait  Salvianus,  „usque  ad  diem  pugnae  stratus 
preces  fudit,  ante  bellum  in  oratione  jacuit,  ad  bellum  de 
oratione  surrexit."  Dum  Gothi  tali  modo  probant,  se  chri- 
stianae  religionis  praecepta  modesto  animo  accepisse,  Ro- 
mana  castra  diversum  conspectum  praebent. 

Litorius  ipse  in  paganorum  tenebris  errabat,  Christiano- 
rum  pios  mores  contemnens,  veterum  Romanorum  potius 
more  haruspicum  responsis  intentus  aliisque  paganorum  ar- 
tibus  magicis  fisus.  Postquam  haruspicum  et  magicorum 
responsis  permotus  credidit,  eam  esse  deorum  immortalium 
ex  fato  voluntatem,  ut  Gothorum  opes  deleret,  ad  impetum 
signum  dat. 

At  Gothi  saevorum  Hunnorum  equitum  impetum  maxi- 
ma  virtute  sustinent-,  perturbatis  etiam  ordinibus  eos  in  fu- 
gam  vertunt,  magnum  numerum  caedunt,  ipsum  ducem  Li- 
torium  inconsideranter  proeliantem  capiunt.  Id  magnae 
cladis  Romanae  initium  fuit,  Marte  Gothorum  armis  favente 
neque  desperatorum  animum  eludi  patiente. 

Victores  Gothi  gratulantes  ovantesque  urbem  intrant,  ho- 
stium  ducem  captivum  in  triumpho  ducentes.  Qui  victoriae 
non  dubiae  spe  elatus  pactionem  recusaverat,  idem  tum, 
brachiis  in  tergo  alligatis,  manibus  constrictis  in  eam  ipsam 
urbem  victus  ducitur,  quam  imperatorem  se  ingressurum  esse 
vane  jactaverat. 

Feminis  et   liberis  spectaculo   erat,    sexusque   promiscui 


40 


irrisiorem  subiebat,  quod  ei  qui  maximum  habuisset  super- 
cilium  fortis  viri,  turpis  mors  subeunda  esset.  Salvianus  tra- 
dit:  „eum  longo,  tempore  et  diuturna  in  ergastulo  bar- 
barorum  tabe  consumptum  in  hanc  miseriam  redactum  esse, 
ut,  quod  plerumque  homiues  etiam  poenis  ipsi^  gravius  at- 
que  acerbius  putarent,  iu  miserationemhostium  devenisset;" 
addit  autem:  ,,Gothi  enini  Deo  humiles  victoriam  in  manu 
Dei  esse  crediderunt." 

Quibus  ex  verbis  Salviani  colligere  non  possumus,  Lito- 
rium  interfectum  esse;  quum  vero  alii  fontes,  inter  quos 
Idatii  aequalis  auctoritas,  eum  necatum  esse  tradant,  hoc 
factum  esse  negare  non  possumus.  Haec  de  bello  Gothico 
fontes  aequalium  tradiderunt,')  Quae  postquam  exposuimus, 
restat,  ut  nonnullas  quaestiones  explicare  studeamus. 

Ubi  erat  per  hoc  tempus  Aetius,  fortissimus  imperii  mi- 
les?  Omnino  non  intererat  huic  bello,  omnibus,  quae  ante- 
cesserant,  graviori?  An  ille  quoque  contra  Gothos  profectus 
erat,  postquam  Gallia  septentrionalis  placata?  Concipere  non 
possumus,  alii  imperii  parti,  graviore  aliqua  re  laboranti, 
ejus  praesenti  a  opus  fuisse,  quo  impediretur,  quominus  huic 
maximo  bello  interesset;  neque  verisimile  duco,  eum,  ambi- 
tione  deposita,  aemulo  talem  triumphum  deportandum  cessisse. 

Optimi  quidem  illius  temporis  fontes  Aetii  contra  Gothos 
bellantis  non  memoraut;  Jornandes  tantum  in  cap.  34  histo- 
riae  rerum  Getarum  tradit,  eum  memorabile  illud  bellum 
contra  Gothos  gessisse;  Litoriura  autem  Hunnorum  equitatui 
praefectum  fuisse.  Praeterea  exstat  legenda  quaedam  sancti 
Orientii  episcopi,  quae  refert,  hunc  pium  virum  a  Theodorico 
ad  Romanorum  duces  legatum  missum  ab  Aetio  receptum 
esse  cum  omnibus  honoribus,  qui  ecclesiae  principi  debeu- 
tur,  a  Litorio  vero  rejectum  csse.  Qua  de  causa  Litorium 
in  pugna  cecidisse,  Aetium  servatum  esse  precibus  episcopi ; 
ejusdem  etiam  Orientii  propositionibus  monitum  Gothorum 
terram  reliquisse  Afitium.*) 

Quam  descriptionem  conferens  cumJornandis  narratione, 
rationem  eliam  habens   similitudinis  veri,    Aetium  absentem 

')  cf.  Salviauus  de  piovidentia  Dei  lib.  VII  pag.  140.  —  Prosper  Aquit. 
Clironic.    Tlieodosio  XVII  et   Festo  Css  Cafsiodori    Ciironicon.    — 

Jornandes  de  reb.  Gel.  cap.  34.  —  Isidor.  Hispal.  Clironic.  Gotii. 

*)  BoUand.  ad  1  luens.  Maji.  p.  61. 

non  fuisse,  haec  conjicere  conor:  Aetius,  qui  toti  exercitui 
contra  Gothos  coraparato  profectus  erat,  copias  suas  ita  divisit, 
ut  alteram  partem  ipse  adversus  hostes  duceret,  alteram  par- 
tem,  in  qua  equitatum  Hunnorum,  Litorio  committeret,  prae- 
cipiens,  ut  quam  celerrime  per  Arvernorum  terras  Gotho- 
rum  fine^  peteret. 

Litorius  iis,  quae  ei  praecepta  erant,  feliciter  peractis, 
nimia  ambitione  eo  perductus  est,  ut  Aetii  exercitum  non 
exspectans  Gothorum  caput  aggrederetur,  at  tristi  eventu, 
quem  jam  cognovimus.  Theodoricus  victoria  erectus,  post- 
quam  altera  Romani  exercitus  pars  deleta  est,  Aetio  obviam 
ivit.  Sed  vicissitudinis  rerum  humanarum  haud  immemor 
pactionem  non  recusavit,  quae  ad  finem  redacta  est  inter- 
ventu  Sti.  Orientii  et  Avili,  Theodorico  familiaris  et  amici. 
Haec  hactenus!  Pergamus  conjecturis  relictis  res  gestas 
narrare. 

Sidonius  Apollinaris  Romanorum  conditionem  post  cla- 
dem  apud  Tolosam  acceptam  ut  miserrimam  describit'): 
exercitum  fuisse  deletum,  oranesque  terras  usque  ad  Rho- 
danura  fluvium  Gothis  victoribus  patuisse;  duces  Roma- 
nos  consilii  inopes  regi  Theodorico  resistere  non  potuisse; 
pacem  conclusam  esse  interventu  Aviti  soceri.  De  cou- 
ditionibus  poeta  silet,  Prosper  Aquitanicus  autem  docet, 
Gothos  victorum  raore  pacis  et  foederis  conditiones  praeseri- 
psisse ;  ait  enim :  „Pax  facta  cum  Gothis,  quum  eam  post  an- 
cipitis  pugnae  lacrimabile  experimentura  humilius,  quam  un- 
quam  antea,  poposcissent."^)  Sine  dubio  Romani  secundum 
ejus  pacis  conditiones  terrarum  damna  subiere.     Quae,  quam- 


')  Sidonius  Apoll.  in  Panegyrico  Aviti  v.  299  et  seq. 
„Nil  prece,  nil  pretio,  nil  militia  fractus  agebat 
„Aetius.     Capto  terrarum  damna  patebant 
„Litorio.     In  Rliodanum  proprios  producere  fines  ~" 

„Tiieudoridae  fixura,  nec  erat  pugnare  necesse, 
„Sed  migrare  Getis  .... 
„Postquam  undique  nuUum 

„Praesidium,  ducibusqne  tuis  nil,  Roma,  relictum  est, 
,,Foedus,  Avite,  novas;  saevum  tua  pagina  regem 
„Lecta  domat;  jusaisse  sat  est  te,  quod  rogat  orbis." 

*)  ctV  Idatius :    „Inter   Romauos    et    Gothos   pax    efficitur."    —    Isidor. 
Hispal.  chronic. 

quam  nominata  non  sunt,  tamen  colligere  possumus.  Go- 
thorum  certo  magis  intererat,  ut  fines  regni  dilatarent  in 
meridiem  versus,  quam  in  septentrionem.  Hic  asperum  coe- 
lum,  pauperes  agri,  aniici  incolae;  illic  coelum  mite,  divites 
agri,  expetitum  solum,  majus  etiam  belli  momentum,  At 
Narbonensis  provincia,  de  cujus  possessione  bellum  cruen- 
tissimum  susceptum  erat,  in  Romanorum  ditione  remanebant. 
Neque  Arvernorum  terra  concessa  est;  cujus  regionis 
expugnatio  Theodorici  fihis  evenit.  Attamen  victores  Gothi 
duram  pacem  Romanis  imposuerant.  Divitem  igitur  regio- 
nem  ab  imperatore  concessam  esse  conjicimus:  TaUs  regio 
erat  rehqua  Novempopulanae  pars,  quae  etiam  sex  civitates 
continebat,  miti  coelo  gaudebat  et  fertili  agro.  Haec  regio 
Gothis  tradita  esse  mihi  videtur:  primuni  quod  verisimile 
non  est,  aha.m  imperii  partem  coucessam  esse,  deinde,  quod 
Salvianus,  qui  post  bellum  narbonense  libros  de  gubernatione 
Dei  conscripsit,  Novempopulanos  terra  sua  expulsos  esse 
memorat  (de  gubernatione  Dei  hb.  VII.  p.  132  sq.).  Itaque 
tota  Novempopulana  tradita  pacem  conelusam  esse  jure  col- 
ligere  videmur. 

Quae  pacis  conclusio  lucidum  exemplum  est  summae  tem- 
perantiae  magni  regis,    qui  hosti  ad   suam  deletionem    pro 
fecto    leves   (si   respicis    miserum   Romanorum    statum  post 
cladem)  conditiones  imponeret.     Neque  minus  AStii  magna 
ars  placandorum  irritatorum  animorum  elucet. 

Fortasse  Aetius  novum  foedus  firmavit,  accepta  in  matri- 
monium  femina  ex  regia  stirpe,   quod  indicare  videntur  hi 
versus  Sidonii,  qui  uxorem  Aetii  ita  loquentem  inducit: 
„Quid  faciam  infelix?  nato  quae  regna  parabo, 
„Exclusa  sceptris  Geticis,  respublica  si  me 
„Praeterit"  *) 
et  ex  Merobaudis  versibus  in  Genethliaco,  filio  Aetii  dicato : 
„Adsit  cum  socio  parente  conjunx, 
„Conjunx  non  levibus  canenda  Musis, 
,  Heroum  suboles,  propago  regum, 
„Cujus  gloria  feminam  superstat." 


')  Sidon.  Apoll.  Carmen  V  Panegyrici  in  Majoraniim  vcrs.  '20'\  seq. 


Vi  ta. 


Clemens  Augustas  Volmer,  fidei  catholicae  addictus, 
natus  sum  Oeldenae,  in  Guestfaliae  urbe,  anno  h.  s.  XXXIX 
patre  Carolo,  matre  Antonia  e  gente  Speith,  quos  diu  mihi 
conservet  incolumes  deus  o.  a^JPostquam  litterarum  rudi- 
nienta  in  ludo  publico  idici,  a^fc^  docto  Hast  etiam  ve- 
terum  linguarum  elementis  institutirak  sum,  ad  gymnasium 
Theodosianum  Paderbornense,  quod  etiamnunc  Ahlemeieri 
auspiciis  floret,  accessi. 

Octavo  decimo  aetatis  anno  testimonium  maturitatis  ade- 
ptus  sub  auctumnale  tempus  anni  h.  s.  LVII  ad  hanc  almam 
Viadrinam  matrem  me  contuli,  ubi  a  V.  111.  Elvenich,  tunc 
fasces  academicos  tenente,  inter  cives  academicos  receptus 
nomen  dedi  apud  V.  111.  Loewig. 

Tria  post  semestria  commigravi  Monachum,  ubi  a  V.  111. 
Poetzl  inter  cives  academiae  receptus  sum.  Unum  post 
semestre,  quum  jam  intelligerem,  scientiam  litterarum  franco- 
gallicarum  utilissimam  mihi  fore,  atque  censerem,  id  mihi 
optime  contingere  posse,  si  me  conferrem  in  universitatem, 
quae  Lovani  floret,  et  hoc  ipsum  feci  et  a  V.  111.  De  Ram 
civium  academicorum  numero  adscriptus  sum.  Anno  peracto 
in  patriam  redii,  in  cujus  etiam  academia  Monasteriensi  et 
universitate  Berolinensi  singulum  semestre  studiis  operam 
navavi:  Deinde  Vratislaviara  reversus,  iterum  in  civium  aca- 
demicorum  numerum  receptus  a  V.  111.  Rev.  Semisch,  nomen 
dedi  apud  V.  111.  Haase. 

Intra  hoc  annos  interfui  lectionibus  V.  V.  111.  111.  Vratis- 
laviae :  Elvenich,  Loewig,  Junkmann,  Roepell,  Schulze,  Mar- 
bach,  Rumpelt;  Monachi:  Liebig;  Lovani:  Arendt,  Moeller, 
Baguet;  Monasterii:  Winiewski,  Deicks,  Rospatt,  Clemens, 
Schltlter,  Storck;  Berolini:  Ranke,  Trendelenburg,  Haupt. 

Jamjam  igitur  per  quinquennium  in  academicis  studiis 
versatus  atque  historicas  imprimis  litteras  secutus  ad  ultimum 
hoc  virium  tentamen  accedo,  ut  honores,  quos  philosophorum 
amplissimus  ordo  summos  confert,  carpere  contingat. 

At  finem  facere  non  possum,  quin  omuibus,  qui  laborum 
meorum  adjutores  fuerunt  et  fautores,  ac  praesertim  paren- 
tibus  dilectissimis  et  viro  clarissimo  Junkmann  pio  animo 
gratias  quam  maximas  agam. 

THESES. 


I.  Jornandem,  qui  primiis  Gothorum  et  Getharum  nomeii 
commiscuisse  arguiter,  quo  fraudelenter  Gothorum  glo- 
riam  augeret,  defendo. 

II.     Censeo,    impensas  in  institutionem   elementariam   non 
singulas  civitates,  sed  to^|^empublicam  facere  debere. 

III.  Veteres  Germanos  Taciti  ^B^™|e  remansisse  in  infimo 
illo  agriculturae  gradu,  qui  etil%  agri  novandi  artem 
ignorat,  secundum  Roscherum  contendo. 

